pythainlp/thai-wiki-dataset-v4 huggingface dataset:
วัดพระพุทธบาทเขาลูกช้าง

วัดพระพุทธบาทเขาลูกช้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าไม้รวก อำเภอท่ายาง จังหวัดเพชรบุรี
วัดพระพุทธบาทเขาลูกช้างมีปูชนียสถานสำคัญ คือรอยพระพุทธบาทที่ฝังลึกลงไปในหิน อยู่บนยอดเขาทางทิศตะวันออก ขนาดยาว 5 ฟุต กว้าง 21 นิ้ว ส่วนลึกด้านปลายพระบาท 9 นิ้ว รอยพระบาทนี้ไม่ปรากฏหลักฐานแน่ชัดว่ามีมาตั้งแต่เมื่อใด ตามคำบอกเล่าระบุว่านายพรานเป็นผู้ค้นพบ โดยเมื่อ พ.ศ. 2429 พระบาทสมเด็จพระจุลจอมเกล้าเจ้าอยู่หัว ได้เสด็จประพาสเพชรบุรีและได้เสด็จมานมัสการรอยพระพุทธบาทแห่งนี้ 
วัดพระพุทธบาทลูกช้างตั้งวัดเมื่อ พ.ศ. 2494 ได้รับพระราชทานวิสุงคามสีมาเมื่อวันที่ 2 กันยายน พ.ศ. 2501 กรมศิลปากรได้ขึ้นทะเบียนเป็นโบราณสถาน เมื่อวันที่ 30 กรกฎาคม พ.ศ. 2497 และเมื่อวันที่ 9 มกราคม พ.ศ. 2498 พระบาทสมเด็จพระมหาภูมิพลอดุลยเดชมหาราช บรมนาถบพิตร และพระบรมวงศานุวงศ์ ได้เสด็จมานมัสการรอยพระพุทธบาทแห่งนี้ รวมถึงได้พระราชทานพระราชทรัพย์ส่วนพระองค์บำรุงรอยพระบาทส่วนหนึ่ง และเมื่อวันที่ 2 มิถุนายน พ.ศ.2498 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้เสด็จมานมัสการพระพุทธบาทอีกครั้งและได้พระราชทานพระราชทรัพย์ส่วนพระองค์จำนวนหนึ่งเพื่อบำรุงโบราณสถานนี้
มณฑปครอบพระพุทธบาทเป็นอาคารไม้หลังคาทรงจัตุรมุขขนาดเล็ก หน้าบันด้านทิศใต้สลักตัวอักษรว่า พ.ศ. 2474 มีคันทวยรองรับหลังคาปีกนก เพดานมีไม้จำหลักลายดาวเพดานประดับ มณฑปหลังนี้ช่างจากวัดเกาะชื่อ ปุก เป็นผู้สร้าง
รายนามเจ้าอาวาสวัด
1.พระครูพิพิธพัชรศาสน์(จ้วน จนฺทสิริ) พ.ศ.2494-2525
2.พระสมุห์อำนวย อคฺคจิตโต พ.ศ.2525-2527 (ลาสิกขา)
3.พระมหาสุมนัส เขมฺจิตโต (รักษาการเจ้าอาวาส) พ.ศ.2527-2528
4.พระครูสิริพัชรศาสน์ (พระมหาทองเลื่อน สิริวรรณโณ ปธ.5) พ.ศ.2529-2566
5.พระครูปริยัติวัชราทร (ประภัคดิ์ ธมฺมทตฺโต) พ.ศ.2566-ปัจจุบัน
สำนักพิมพ์สำนักนิสิตสามย่าน

สำนักพิมพ์สำนักนิสิตสามย่าน (อังกฤษ: Sam Yan Press) เป็นสำนักพิมพ์อิสระที่ก่อตั้งขึ้นในปี 2560 โดยนักกิจกรรมนิสิตนักศึกษา และมีเนติวิทย์ โชติภัทร์ศาล นักกิจกรรมนิสิตนักศึกษาชาวไทย หลังจากที่เขาถูกปลดออกจากประธานสภานิสิตจุฬาลงกรณ์มหาวิทยาลัยในปี 2560 สำนักพิมพ์ฯ เป็นที่รู้จักจากหนังสือและงานแปลที่เน้นเรื่องเสรีภาพในการแสดงออก สิทธิมนุษยชน และประชาธิปไตย ซึ่งรวมถึงความคิดเห็นเชิงวิพากษ์เกี่ยวกับรัฐบาลจีน และก่อตั้งขึ้นโดยมีวัตถุประสงค์เพื่อเป็นพื้นที่ให้นิสิตนักศึกษาได้ฝึกคิดและแปลหนังสือการเมืองและสังคมจากภาษาต่างประเทศเป็นภาษาไทย ส่วนชื่อ 'สามย่าน' มาจากชื่อท้องถิ่นบริเวณจุฬาลงกรณ์มหาวิทยาลัย
สำนักพิมพ์ฯ ได้จัดพิมพ์หนังสือและแปลหนังสือในประเด็นต่างๆ เช่น สิทธิสัตว์ พันธมิตรชานม สิทธิสตรี เป็นต้น 
นักธุรกิจชาวจีนติดต่อเพื่อปิดสำนักพิมพ์ พ.ศ. 2565.
ในเดือนพฤษภาคม พ.ศ. 2565 เนติวิทย์ โชติภัทร์ไพศาล นักเคลื่อนไหวชาวไทยและผู้ก่อตั้งสำนักพิมพ์สามย่าน ได้รับอีเมลจากเจ้าหน้าที่สืบสวนเอกชนรายหนึ่งในกรุงเทพฯ ที่ต้องการนัดพบระหว่างสำนักพิมพ์ฯ กับนักธุรกิจชาวจีน เนติวิทย์กล่าวว่า เขาและทีมของเขาเพิกเฉยต่อการติดต่อมาเพราะเชื่อว่าเป็นการหลอกลวง ต่อมาในเดือนกรกฎาคม เจ้าหน้าที่นักสืบได้ติดต่อสมาชิกคนอื่นในทีมผู้บริหารพร้อมแจ้งว่านักธุรกิจชาวจีนต้องการเสนอเงินให้สำนักพิมพ์ฯ จำนวน 4 ล้านบาท เพื่อปิดการดำเนินงานสำนักพิมพ์ฯ เจ้าหน้าที่นักสืบรายนี้อธิบายว่าจุดประสงค์ของนักธุรกิจชาวจีนคนนั้นคือเพื่อแสดงให้รัฐบาลจีนเห็นว่าเขามีอิทธิพลในประเทศไทย
ในเดือนกันยายน ตามโพสต์ของสำนักพิมพ์ฯ กล่าวว่าทีมผู้บริหารได้รับอีเมลอีกฉบับจากบริษัทสืบสวน ครั้งนี้พวกเขาได้รับข้อเสนอ 2 ล้านบาท หากยอมเซ็น “เอกสารการเลิกกิจการ” เพื่อปิดบริษัท หลังจากปรึกษาทนายความแล้ว ทีมงานสำนักพิมพ์ฯ จึงได้นัดพบเจ้าหน้าที่สืบสวนคนนั้น เพื่อพยายามถามว่านักธุรกิจชาวจีนคนนั้นคือใคร และในฐานะนักเคลื่อนไหวนิสิตนักศึกษา สำนักพิมพ์ฯ ได้ปฏิเสธข้อเสนอทั้งหมด โดยกล่าวว่าข้อเสนอนี้เป็นการ “ทรยศ” ต่อสิ่งที่พวกเขายืนหยัด
ทีมผู้บริหารได้รับอีเมลเพิ่มเติมจากบริษัทสืบสวนเมื่อวันที่ 2 ตุลาคม โดยยืนยันว่านักธุรกิจรายนี้ไม่ได้เป็นสมาชิกของรัฐบาลจีนและมีสำเนาหนังสือเดินทางของเขาอยู่ด้วย สำนักพิมพ์ฯ ปฏิเสธข้อเสนออีกครั้ง
คิม อู-จิน

คิม อู-จิน (เกิด 8 เมษายน ค.ศ. 1997) หรือที่รู้จักกันในชื่อเดี่ยวว่า อูจิน  เป็นนักร้องและนักแสดงชาวเกาหลีใต้ เขาเซ็นสัญญากับเจวายพีเอนเตอร์เทนเมนต์ ในปี 2544 เขาเข้าร่วมกับ SM Entertainment ในฐานะเด็กฝึกหัด; และออกจากบริษัทในปี 2549 ในตำแหน่งนักแสดงเด็ก และเป็นสมาชิกของวงบอยแบนด์สเตรย์คิดส์ ตั้งแต่ก่อตั้งวงผ่านรายการเซอร์ไววัล ในปี พ.ศ. 2560 จนกระทั่งเขาออกไปในสองปีต่อมา เขาเซ็นสัญญากับ 10เอ็กซ์เอนเตอร์เทนเมนต์ เพื่อเปิดตัวเป็นศิลปินเดี่ยว ในช่วงที่เขาเปลี่ยนไปเป็นศิลปินเดี่ยว เขาต้องเผชิญกับข้อกล่าวหาเท็จเกี่ยวกับการประพฤติผิดทางเพศโดยผู้ใช้ที่ไม่ระบุตัวตนบนเว็บไซต์โซเชียลมีเดียทวิตเตอร์ เขาปฏิเสธข้อกล่าวหาและการสืบสวนพบการสร้างหลักฐานเท็จรูปแบบต่าง ๆ จากผู้กล่าวหา เขาปล่อยมินิอัลบั้มเดบิวต์ชื่อ "The Moment : A Minor" และซิงเกิลนำชื่อ "Ready Now" ในเดือนสิงหาคม พ.ศ. 2564
โฮชี

คว็อน ซุน-ย็อง (เกิด 15 มิถุนายน ค.ศ. 1996) เป็นที่รู้จักในชื่อทางการว่า โฮชี (เกาหลี: ) เป็นนักร้อง นักเต้น และนักออกแบบท่าเต้นชาวเกาหลีใต้ภายใต้สังกัดเพลดิสเอนเตอร์เทนเมนต์ เขาเป็นสมาชิกของวงบอยแบนด์ เซเวนทีน และเป็นหัวหน้าทีมการแสดง เขายังเป็นส่วนหนึ่งของยูนิตพิเศษบีเอสเอส โฮชีเปิดตัวมิกซ์เทปเดี่ยวชุดแรกชื่อ "Spider" เมื่อวันที่ 2 เมษายน ค.ศ. 2021
อูจี

อี จี-ฮุน (เกิด 22 พฤศจิกายน ค.ศ. 1996) เป็นที่รู้จักกันดีในสเตจเนมชื่อ อูจี (เกาหลี: ) เป็นนักร้อง นักแต่งเพลง และโปรดิวเซอร์เพลงชาวเกาหลีใต้ เขาเป็นสมาชิกของวงบอยแบนด์เซเวนทีน นอกจากผลงานเดี่ยวของเขาและผลงานวงเซเวนทีนแล้วอูจียังเขียนเพลงให้กับศิลปินเคป๊อป คนอื่น ๆ เช่น นิวอีสต์ดับบลิว, ไอลี, ไอโอไอ และ ชันย็อล
ฮอ ฮย็อน-จุน

ฮอ ฮย็อน-จุน (เกิด 9 มีนาคม พ.ศ. 2543) หรือที่รู้จักกันในชื่อ ฮย็อนจุน และเดิมมีชื่อในวงการว่า ฮวัล  เป็นนักร้องและนักแสดงชาวเกาหลีใต้ เขามีชื่อเสียงในฐานะอดีตสมาชิกของวงบอยแบนด์เกาหลีใต้เดอะบอยซ์ เขายังได้รับการยอมรับจากเว็บซีรีส์เรื่อง "คัลเลอร์ครัช" (2021)
ฮย็อก

ฮัน ซัง-ฮย็อก (เกิด 5 กรกฎาคม ค.ศ. 1995), ใช้ชื่อสเตจเนมว่า ฮย็อก  เป็นนักร้องและนักแสดงชาวเกาหลีใต้ ฮย็อกเดบิวต์ในฐานะสมาชิกของบอยกรุ๊ปวิกซ์ของเกาหลีใต้ในเดือนพฤษภาคม ค.ศ. 2012 และเริ่มอาชีพนักแสดงในปี ค.ศ. 2016 ในภาพยนตร์ตลก-แอ็คชั่นเรื่อง "แชสซิง" ในบท ฮัน ว็อน-แท
ทีเอสที

ทีเอสที  เดิมชื่อ ท็อปซีเครต (เกาหลี: ; อาร์อาร์: "Ilgeubbimil") เป็นบอยแบนด์วงเกาหลีใต้ ที่ก่อตั้งโดยบริษัทเจเอสแอล (ปัจจุบันเป็นที่รู้จักในชื่อ เคเจมิวสิค) ในปี ค.ศ. 2017 พวกเขาเดบิวต์เมื่อวันที่ 4 มกราคม ค.ศ. 2017 ด้วยซิงเกิลชื่อ "Time's Up"
กีฬาว่ายน้ำในโอลิมปิกฤดูร้อน 2024

กีฬาว่ายน้ำในโอลิมปิกฤดูร้อน 2024 ที่ปารีส จัดขึ้นตั้งแต่วันที่ 27 กรกฎาคม ถึง 9 สิงหาคม ค.ศ. 2024 รายการที่ใช้สระว่ายน้ำ (27 กรกฎาคม ถึง 4 สิงหาคม) จัดขึ้นที่สนามกีฬาปารีลาเดฟ็องส์ ส่วนการแข่งขันว่ายน้ำมาราธอน (8 ถึง 9 สิงหาคม) จัดขึ้นที่สะพานปงอาแล็กซ็องดร์-ทรัวและแม่น้ำแซน
รายการ.
กีฬาว่ายน้ำมีการแข่งขันทั้งหมด 37 รายการเช่นเดียวกับรูปแบบการแข่งขันในโอลิมปิกฤดูร้อน 2020 ที่โตเกียว แบ่งเป็นชาย 18 รายการ หญิง 18 รายการ และผสม 1 รายการ รวมถึงการแข่งขันว่ายน้ำมาราธอนระยะทาง 10 กิโลเมตรสองรายการ รายการการแข่งขันต่อไปนี้เป็นการแข่งขันที่ได้จัดขึ้น การแข่งขันที่จัดขึ้นในสระทั้งหมดเป็นแบบ long-course (50 เมตร) มีหน่วยเป็นเมตรเว้นแต่จะระบุเป็นอย่างอื่น
ตารางการแข่งขัน.
<templatestyles src="Olympic schedule legend/styles.css"/>
WR: สถิติโลกในกีฬาว่ายน้ำ
OR: สถิติโอลิมปิกในกีฬาว่ายน้ำ
ER: สถิติยุโรปในกีฬาว่ายน้ำ
NR: สถิติประเทศในกีฬาว่ายน้ำ
 <templatestyles src="การอ้างอิง/styles.css"/>b นักว่ายน้ำที่เข้าร่วมเฉพาะฮีตและได้รับเหรียญรางวัล
WR: สถิติโลกในกีฬาว่ายน้ำ
OR: สถิติโอลิมปิกในกีฬาว่ายน้ำ
WJ: สถิติโลกเยาวชนในกีฬาว่ายน้ำ
AM: สถิติทวีปอเมริกาในกีฬาว่ายน้ำ
AS: สถิติเอเชียในกีฬาว่ายน้ำ
OC: สถิติโอเชียเนียในกีฬาว่ายน้ำ
NR: สถิติประเทศในกีฬาว่ายน้ำ
 <templatestyles src="การอ้างอิง/styles.css"/>b นักว่ายน้ำที่เข้าร่วมเฉพาะฮีตและได้รับเหรียญรางวัล
WR: สถิติโลกในกีฬาว่ายน้ำ
AS: สถิติเอเชียในกีฬาว่ายน้ำ
OC: สถิติโอเชียเนียในกีฬาว่ายน้ำ
 <templatestyles src="การอ้างอิง/styles.css"/>b นักว่ายน้ำที่เข้าร่วมเฉพาะฮีตและได้รับเหรียญรางวัล
กีฬาทางน้ำชิงแชมป์โลก 2023

กีฬาทางน้ำชิงแชมป์โลก 2023  เป็นการแข่งขันกีฬาทางน้ำชิงแชมป์โลกครั้งที่ 20 ของฟีน่า จะจัดขึ้นที่ฟุกุโอกะ ประเทศญี่ปุ่น ระหว่างวันที่ 14 ถึง 30 กรกฎาคม ค.ศ. 2023 ตามกำหนดเดิมที่จะจัดขึ้นในปี ค.ศ. 2021 การแข่งขันชิงแชมป์ถูกเลื่อนออกไปหนึ่งปีโดยจะจัดขึ้นตั้งแต่วันที่ 13–29 พฤษภาคม ค.ศ. 2022 เพื่อตอบสนองต่อการเปลี่ยนกำหนดการของโอลิมปิกฤดูร้อน 2020 ที่โตเกียวเลื่อนเป็นปี ค.ศ. 2021 อันเป็นผลมาจากการแพร่ระบาดของโควิด-19 จากนั้นการแข่งขันถูกเลื่อนออกไปเป็นครั้งที่สองในปี ค.ศ. 2023 เนื่องจากสถานการณ์การแพร่ระบาดของโควิด-19 เช่น ข้อจำกัดการเดินทาง และ มาตรการที่ญี่ปุ่นใช้อยู่ในปัจจุบัน แทนที่บูดาเปสต์ที่จะเป็นเจ้าภาพจัดการแข่งขันชิงแชมป์โลกครั้งที่ 19 ตั้งแต่วันที่ 18 มิถุนายน – 3 กรกฎาคม ค.ศ. 2022
จะเป็นครั้งที่สองที่ฟุกุโอกะเป็นเจ้าภาพการแข่งขันครั้งนี้ 22 ปีหลังจากกีฬาทางน้ำชิงแชมป์โลก 2001
อาเลฆันโดร การ์นาโช

อาเลฮันโดร การ์นาโช่ เฟร์เรย์รา  (เกิดเมื่อ 1 กรกฎาคม ค.ศ. 2004) เป็นนักฟุตบอลอาชีพชาวอาร์เจนตินา ปัจจุบันเล่นในตำแหน่งปีก ให้กับสโมสรฟุตบอลเชลซี ในพรีเมียร์ลีกและทีมชาติอาร์เจนตินา 
การ์นาโช่เข้าร่วมระบบเยาวชนของแมนเชสเตอร์ยูไนเต็ดจากอัตเลติโกมาดริด ในเดือนตุลาคม 2020 เขาชนะเอฟเอยูธคัพและรางวัลจิมมี เมอร์ฟี ผู้เล่นเยาวชนแห่งปี ในเดือนพฤษภาคม 2022 หนึ่งเดือนก่อนหน้านั้น เขาได้รับโอกาสลงเล่นให้ทีมชุดใหญ่เป็นครั้งแรกด้วยอายุ 17 ปี ในการแข่งขันพรีเมียร์ลีกเกมที่พบกับเชลซี
การ์นาโช่เล่นให้ทีมชาติสเปนรุ่นอายุไม่เกิน 18 เขาเกิดในประเทศสเปนแต่ลงเล่นให้กับทีมเยาวชนของทีมชาติอาร์เจนตินา 
ก่อนที่เขาได้ลงเล่นเป็นครั้งแรกให้กับทีมชาติอาร์เจนตินาในรุ่นอายุไม่เกิน 20 ปี ต่อมาในปี 2023 เขาได้รับโอกาสลงเล่นให้ก้บทีมชาติอาร์เจนตินาชุดใหญ่
สโมสรอาชีพ.
แมนเชสเตอร์ยูไนเต็ด.
เยาวชน.
เกิดในมาดริด การ์นาโช่เข้าร่วมทีมเยาวชนอัตเลติโกเดมาดริดในปี 2015 จากเฆตาเฟ ในเดือนตุลาคม 2020 เขาเข้าร่วมแมนเชสเตอร์ยูไนเต็ดอะคาเดมี ยูไนเต็ดจ่ายเงินค่าตัวให้อัตเลติโก £420,000 ปอนด์เขาเซ็นสัญญาอาชีพเป็นครั้งแรกกับสโมสรในเดือนกรกฎาคม 2021
เขาได้รับความสนใจจากการทำประตูแบบโซโล่ของเขาในเอฟเอยูธคัพที่เอาชนะ เอฟเวอร์ตัน ซึ่งได้ถูกเสนอเขารับรางวัลประตูประจำเดือนของเดือนกุมภาพันธ์ 2022 หลังได้จากได้มีชื่อเป็นตัวสำรองที่ไม่ได้ใช้ในเกมพรีเมียร์ลีกหลาย ๆ นัด การ์นาโช่ได้ลงเดบิวต์ให้ทีมใหญ่ยูไนเต็ดในวันที่ 28 เมษายน โดยลงมาแทน แอนโทนี เอลังกา ในนาทีที่ 91 ในนัดที่เสมอกับเชลซี 1–1 การ์นาโชชนะรางวัลจิมมี เมอร์ฟี ผู้เล่นเยาวชนแห่งปีในเดือนพฤษภาคม เขาทำประตูได้ 2 ประตูในรอบชิงชนะเลิศเอฟเอยูธคัพกับนอตทิงแฮมฟอเรสต์ในวันที่ 11 พฤษภาคม ช่วยให้ยูไนเต็ดชนะการแข่งขันเป็นครั้งแรกนับตั้งแต่ปี 2011.
ฤดูกาล 2022-23.
สำหรับการเริ่มต้นพรีเมียร์ลีก ฤดูกาล 2022–23 เขาเปลี่ยนหมายเลขเสื้อจาก 75 เป็น 49 ในวันที่ 4 ตุลาคม 2022 เขาทำประตูได้ในช่วงท้ายเกมให้กับแมนเชสเตอร์ยูไนเต็ด U21ในเกมกับบาร์โรว ในอีเอฟแอลคัพ 2022–23 หลังจากได้ลงสนามเป็นตัวสำรองในเกมกับ ไบรตันแอนด์โฮฟอัลเบียน, เบรนต์ฟอร์ด และเรอัลโซซิเอดัด การ์นาโชได้ออกสตาร์ทเป็นตัวจริงให้ทีมใหญ่ของยูไนเต็ดครั้งแรกในวันที่ 27 ตุลาคม ในเกมที่เอาชนะเชริฟฟ์ตีรัสปอล ไป 3-0 ในยูฟ่ายูโรปาลีก ซึ่งหลังจากนั้นเขาได้รับคำชมจากผู้จัดการทีมเอริก เติน ฮัค จากการพัฒนาของเขาในช่วงไม่กี่สัปดาห์ ซึ่งระบุว่าแม้ก่อนหน้านี้จะไม่พอใจ แต่เขาก็พอใจกับทัศนคติและความเข้าใจในตนเองที่ดีขึ้น ในวันที่ 3 พฤศจิกายน เขาทำประตูให้ทีมใหญ่ได้เป็นครั้งแรกในเกมยูโรปาลีกกับเรอัลโซซิเอดัด และทำประตูแรกได้ในพรีเมียร์ลีกในวันที่ 13 พฤศจิกายน ในช่วงทดเวลาบาดเจ็บ ในเกมกับฟูลัม
ระดับทีมชาติ.
การ์นาโช มีสิทธิ์เล่นให้กับประเทศบ้านเกิดของเขาสเปน และอาร์เจนตินา เพราะเมแม่ของเขาเป็นชาวอาร์เจนตินา เขาได้ลงเล่นให้กับสเปนรุ่นอายุไม่เกิน 18 ปี 3 นัด ในปี 2021
ในวันที่ 7 มีนาคม 2022 การ์นาโชได้ถูกแรกติดทีมชาติอาร์เจนตินาชุดใหญ่ในฐานะผู้เล่น 44 คนที่ถูกเรียก สำหรับฟุตบอลโลกรอบคัดเลือกในเดือนนั้น เขาได้อยู่ในรายชื่อผู้เล่น 33 คนสุดท้ายสำหรับเกมการแข่งขันรอบคัดเลือกสองเกม แต่ไม่ได้ลงสนามทั้งสองเกม
การ์นาโชได้ลงเดบิวต์ให้ทีมชาติอาร์เจนตินารุ่นอายุไม่เกิน 20 ปีในวันที่ 26 มีนาคม 2022 เมื่อเขาได้ลงสนามเป็นตัวจริงในเกมอุ่นเครื่องกับสหรัฐอเมริกา เขาทำประตูได้ 4 ประตูใน 4 นัดให้ทีมชาติรุ่นอายุไม่เกิน 20 ปี ในตูลงทัวร์นาเมนต์ 2022
 "ณ วันที่ 13 พฤศจิกายน 2022"
เกียรติประวัติ.
แมนเชสเตอร์ยูไนเต็ด U18
แมนเชสเตอร์ยูไนเต็ด
ทีมชาติอาร์เจนตินา
รางวัลส่วนตัว
วัดไฮสร้อย

วัดไฮสร้อย หรือ วัดพระธาตุไฮสร้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากกาง อำเภอลอง จังหวัดแพร่ คำว่า "ไฮสร้อย" หมายถึงรากไทรที่ห้อยย้อยลงมา
ประวัติ.
วัดพระธาตุไฮสร้อยเป็นวัดที่สร้างขึ้นตามคติวัดหลวงกลางเวียงของเมืองลอง ตามตำนานระบุว่า สร้างโดยพญาสุรมาลัยยะ (เจ้าสุรมาลัย) เจ้าเมืองลอง โดยมีการสร้างพระธาตุไฮสร้อยไว้เป็นพระมหาธาตุกลางเวียง ซึ่งภายในตำนานระบุว่าบรรจุพระธาตุส่วนสมองของพระพุทธเจ้า ด้วยวัดพระธาตุไฮสร้อยเป็นวัดหลวงกลางเวียงลองและพระธาตุไฮสร้อยเป็นพระมหาธาตุกลางเวียงลอง จึงได้รับการอุปถัมภ์จากเจ้าเมืองลองและชาวเมืองลองตลอดมา 
จนกระทั่งหลังสงครามระหว่างอยุธยากับล้านนาใน พ.ศ. 2020 พญาหัวเมืองแก้ว ชาวเมืองเชียงใหม่ เสนาบดีของพระเจ้าติโลกราชได้ถูกส่งมาเป็นเจ้าเมืองลองแทนพญาเป็กขะจา อดีตเจ้าเมืองลองซึ่งถึงแก่อนิจกรรม จึงได้ย้ายศูนย์กลางการปกครองมาตั้งมั่นชั่วคราวที่บ้านก่อนดอนหัวนา (บริเวณโรงเรียนบ้านห้วยอ้อในปัจจุบัน) เหตุที่ย้ายน่าจะเพราะเวียงลองเก่าได้รับความเสียหายจากสงครามระหว่างล้านนากับอยุธยา วัดจึงร้างไประยะหนึ่ง ภายหลังได้มีชาวนครเชียงตุงบางส่วนเข้ามาตั้งถิ่นฐานด้วย กลุ่มที่เข้ามาเมืองลองนำโดยครูบาจองสูง หรือ ครูบาจอสุงจนฺทวโร พร้อมช่างฝีมือและชาวเมืองนครเชียงตุง โดยกลุ่มครูบาจองสูงตั้งถิ่นฐานที่บ้านไฮสร้อย และได้ฟื้นฟูวัดพระธาตุไฮสร้อย สำนักงานพระพุทธศาสนาแห่งชาติระบุว่าตั้งวัดเมื่อวันที่ 30 เมษายน พ.ศ. 1906 ได้รับพระราชทานวิสุงคามสีมาเมื่อ พ.ศ. 2470
อาคารเสนาสนะ.
ผังวัดพระธาตุไฮสร้อยเดิมมีกำแพงแก้วแบ่งเขตพุทธาวาสและสังฆาวาสอย่างชัดเจน แต่ปัจจุบันกำแพงดังกล่าวรื้อออกไปแล้ว พระธาตุไฮสร้อยเป็นศูนย์กลางในเขตพุทธาวาส วิหารตั้งติดกับพระธาตุทางทิศตะวันออก หันหน้าไปยังแม่น้ำยม (หรือด้านทิศตะวันออก) หันด้านหลังให้พระธาตุ ส่วนด้านทิศเหนือติดกับพระธาตุเป็นอุโบสถ หันด้านหน้าไปทางทิศเหนืออยู่ด้านทิศเหนือ
พระธาตุไฮสร้อย องค์ที่เห็นปัจจุบันได้รับการบูรณะเมื่อ พ.ศ. 2535 แล้วเสร็จเมื่อ พ.ศ. 2536 รูปแบบไม่เหมือนเดิม ลักษณะพระธาตุแต่เดิมคงเหมือนกับองค์พระธาตุลำปางหลวง 
ปูชนียวัตถุที่สำคัญ ได้แก่ "พระเจ้าสามพี่น้อง" เป็นพระพุทธรูปปูนปั้น 3 องค์ สร้างขึ้นเมื่อประมาณ พ.ศ.2345 มีรูปแบบทางศิลปะแบบไทเขิน–ไทใหญ่ แต่เนื่องด้วยมีการบูรณะหลายสมัยจึงปรากฏมีศิลปะล้านนาผสมอยู่ พระพุทธรูปปางไสยาสน์เป็นพระพุทธรูปศิลปะล้านนา อายุหลายร้อยปี ประดิษฐานเป็นพระประธานในอุโบสถ และ "พระเจ้าปูนปั้น" ประดิษฐานอยู่ร่วมกันพระเจ้าสามพี่น้อง ภายในมณฑปพระเจ้าสามพี่น้อง พระพุทธรูปองค์นี้มีอายุประมาณร้อยปี ปั้นโดยครูบาอินทวิไชยอรัญวาสี อดีตเจ้าอาวาสวัดพระธาตุศรีดอนคำ
อาเลฆันโดร บัลเด

อาเลฆันโดร บัลเด มาร์ติเนซ (เกิด 18 ตุลาคม ค.ศ. 2003) เป็นนักฟุตบอลชาวสเปน ปัจจุบันบงเล่นในตำแหน่งแบ็กซ้าย ให้กับบาร์เซโลนา สโมสรในลาลิกา และทีมชาติสเปน
สโมสรอาชีพ.
บัลเด เกิดในบาร์เซโลนา แคว้นกาตาลุญญา โดยมีบิดาเป็นชาวกินี และมารดาเป็นชาวโดมินิกัน เขาเข้าร่วมกับสโมสรบาร์เซโลนา ในปี ค.ศ. 2011 เมื่ออายุแปดขวบ ในเดือนกรกฎาคม ค.ศ. 2021 เขาต่อสัญญาฉบับใหม่กับบาร์เซโลนาออกไปจนถึงปี ค.ศ. 2024 โดยตั้งค่าฉีกสัญญาไว้ที่ 500 ล้านยูโร
บัลเด สร้างความประทับใจระหว่างช่วงปรีซีซันในช่วงก่อนเริ่มฤดูกาล 2021–22 และเริ่มต้นฤดูกาลใหม่ในฐานะตัวสำรองหลักของฌิร์ดี อัลบา เขาได้นั่งเป็นตัวสำรองในนัดแรกของลาลิกา กับเรอัลโซซิเอดัด ในวันที่ 16 สิงหาคม และในเกมถัดมากับอัตเลติกบิลบาโอ
ในวันที่ 14 กันยายน ค.ศ. 2021 เขาได้โอกาสลงเล่นกับบาร์เซโลนาชุดใหญ่เป็นครั้งแรก ในเกมยูฟ่าแชมเปียนส์ลีก รอบแบ่งกลุ่ม ซึ่งแพ้ต่อไบเอิร์นมิวนิก 3–0 ที่กัมนอว์ หลังเปลี่ยนตัวลงมาแทนฌอร์ดี อัลบาในนาทีที่ 74 ในอีก 7 วันถัดมาเขาได้ลงเล่นในลาลิกาเป็นครั้งแรก ซึ่งได้ลงเล่นเป็นตัวจริงในนัดที่เสมอกับกรานาดา 1–1 ก่อนถูกเปลี่ยนตัวออกตั้งแต่นาทีที่ 42 หลังได้รับบาดเจ็บที่หลัง
ในวันที่ 15 มกราคม ค.ศ. 2023 เขาได้ลงเล่นในรอบชิงชนะเลิศของซูเปร์โกปาเดเอสปัญญา 2023 พบกับเรอัลมาดริด ที่ประเทศซาอุดีอาระเบีย เขาได้รับคำชื่นชมจากการช่วยสร้างเกมรุกเข้าใส่แนวรับของมาดริดด้วยการครองบอลทางปีกซ้ายตลอด 90 นาทีช่วยให้ทีมเอาชนะในเกมเอลกลาซิโก 1–3 ทำให้บาร์เซโลนาชนะเลิศการแข่งขันนี้เป็นสมัยที่ 14 และเป็นการชนะเลิศการแข่งขันฟุตบอลอาชีพเป็นรายการแรกของบัลเด อีกด้วย
ทีมชาติ.
ชุดใหญ่–ฟุตบอลโลก 2022.
บัลเด ได้ถูกเรีกติดทีมชาติสเปนชุดใหญ่ ในวันที่ 18 พฤศจิกายน เพียงสองวันก่อนที่จะเริ่มฟุตบอลโลก 2022 เข้ามาแทนที่โฆเซ กายา ซึ่งได้รับบาดเจ็บข้อเท้าขวาระหว่างซ้อม ในวันที่ 23 พฤศจิกายน ค.ศ. 2022 เขาประเดิมการลงเล่นทีมชาติในนัดแรกของรอบแบ่งกลุ่มฟุตบอลโลก 2022 ซึ่งเอาชนะคอสตาริกา 7–0 ที่สนามกีฬาอัษษุมามะฮ์ หลังถูกเปลี่ยนตัวลงมาแทน ฌอร์ดี อัลบา ในนาทีที่ 64 ในวันที่ 1 ธันวาคม เขาได้ลงเล่นเป็นตัวจริงนัดแรกในนัดสุดท้ายของรอบแบ่งกลุ่มกับญี่ปุ่น ซึ่งเขาถูกวิพากษ์วิจารณ์อย่างหนักหลังมีส่วนทำให้ทีมเสียสองประตู ใน 68 นาทีที่เขาลงเล่น ส่งผลให้สเปนพ่ายแพ้ 2–1 ที่สนามกีฬานานาชาติเคาะลีฟะฮ์ อย่างไรก็ตาม สเปนเข้ารอบ 16 ทีมสุดท้ายในฐานะรองแชมป์กลุ่มไปพบกับโมร็อกโก ซึ่งพวกเขาตกรอบในรอบนี้
 "ณ วันที่ 19 พฤศจิกายน ค.ศ. 2022"
เกียรติประวัติ.
บาร์เซโลนา
วัดเกาะนัมมทาปทวลัญชาราม

วัดเกาะนัมมทาปทวลัญชาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหน้าเมือง อำเภอเมืองราชบุรี จังหวัดราชบุรี
วัดเกาะนัมมทาปทวลัญชารามตั้งอยู่บนเกาะซึ่งเกิดจากการทับถมของตะกอนมาเป็นเวลานาน จนกลายเป็นเกาะกลางน้ำในแม่น้ำแม่กลอง ตามประวัติเล่ากันว่า ชาวมอญที่อพยพมาจากพม่ามาอาศัยอยู่ที่โพธาราม ได้สร้างเจดีย์องค์เล็กไว้เป็นที่เคารพ ต่อมาพระแสนท้องฟ้า (ป๋อง ยมคุปต์) เป็นนายอำเภอในสมัยนั้นได้มายึดครองเป็นที่ทำสวนเพาะปลูกไม้ผล ต่อมาพระอาจารย์กลับซึ่งเคยรับราชการในวัง ได้ขอซื้อเกาะจากพระแสนท้องฟ้า แต่พระแสนท้องฟ้าถวายให้ท่านเพื่อนำมาสร้างวัด พระอาจารย์กลับได้ดำเนินการสร้างวัดเรื่อยมาตั้งแต่ พ.ศ. 2425 โดยสร้างกุฎิ ศาลา เจดีย์ อุโบสถ และซ่อมแซมเจดีย์เก่าและมณฑปให้มีสภาพดีขึ้น ตั้งเป็นวัดเมื่อ พ.ศ. 2433 ได้รับพระราชทานวิสุงคามสีมาเมื่อ พ.ศ. 2443
ภายในวัดมีพิพิธภัณฑ์ที่เก็บรวบรวมศิลปวัตถุและโบราณวัตถุ ซึ่งพระมหาผ่อง ผลิตฺตธมฺโม เจ้าอาวาสรูปปัจจุบัน ได้ทำการเก็บรวบรวมไว้ ส่วนใหญ่เป็นโบราณวัตถุที่เป็นสินค้าจมอยู่ตามท้องน้ำในแม่น้ำแม่กลองแล้วถูกกระแสน้ำพัดพามาติดอยู่รอบ ๆ เกาะ โบราณวัตถุที่พบมีปริมาณมากและค่อนข้างสมบูรณ์น่าจะมีส่วนสัมพันธ์กับเมืองราชบุรีมาแต่โบราณ นับแต่เมืองโบราณคูบัวสมัยทวารวดี แหล่งโบราณคดีนี้ได้พบเครื่องถ้วยจีน สมัยราชวงศ์ถังซึ่งตรงกับสมัยทวารวดีในดินแดนแถบนี้ดังนั้นแหล่งโบราณคดีนี้จึงน่าจะเป็นสถานที่ติดต่อขนถ่ายสินค้าให้กับเมืองท่าใกล้เคียง และทางทะเลมาตั้งแต่พุทธศตวรรษที่ 12 จนถึงปัจจุบัน
ศูนย์ประชุม

ศูนย์ประชุม หรือ ศูนย์การประชุม  เป็นอาคารขนาดใหญ่ที่ออกแบบมาเพื่อจัดการประชุม ซึ่งบุคคลและกลุ่มต่าง ๆ มารวมตัวกันเพื่อส่งเสริมและแบ่งปันความสนใจร่วมกัน โดยทั่วไปแล้วศูนย์ประชุมจะมีพื้นที่เพียงพอสำหรับรองรับผู้เข้าร่วมประชุมได้หลายพันคน สถานที่ที่ขนาดใหญ่มาก เหมาะสำหรับงานแสดงสินค้าสำคัญ บางครั้งอาจเรียกว่า ศูนย์แสดงสินค้า  โดยทั่วไปแล้วศูนย์ประชุมจะมีหอประชุมอย่างน้อยหนึ่งแห่ง และอาจมีโถงคอนเสิร์ต ห้องบรรยาย ห้องประชุมเล็ก และห้องประชุมใหญ่อีกด้วย นอกจากนี้ยังมีศูนย์การประชุมภายในโรงแรมในพื้นที่สถานพักตากอากาศขนาดใหญ่บางแห่ง
ประวัติ.
ศูนย์ประชุมหรือห้องโถงนั้นเดิมตั้งอยู่ในปราสาทและพระราชวัง เดิมทีห้องโถงในปราสาทจะได้รับการออกแบบเพื่อให้กลุ่มขุนนาง อัศวิน และข้าราชการกลุ่มใหญ่เข้าร่วมการประชุมที่สำคัญกับกษัตริย์ ประเพณีเก่าแก่กว่าจะให้กษัตริย์หรือขุนนางตัดสินข้อพิพาทในหมู่ประชาชนของเขา การดำเนินการด้านการบริหารเหล่านี้จะทำในห้องโถงเอก และจะแสดงภูมิปัญญาของกษัตริย์ในฐานะผู้พิพากษาต่อประชาชนทั่วไป
การพังทลายของศูนย์การประชุมที่มีชื่อเสียงที่สุดครั้งหนึ่งเกิดขึ้นในฝรั่งเศสเมื่อวันที่ 20 มิถุนายน ค.ศ. 1789 พระเจ้าหลุยส์ที่ 16 ทรงคุมขังกลุ่มที่รู้จักกันในชื่อ "ฐานันดรที่สาม" และนำออกจากห้องประชุมเล็กในแวร์ซาย สิ่งนี้นำไปสู่เหตุการณ์ที่กลุ่มปฏิวัติจัดการประชุมในสนามเทนนิสในร่ม ถือเป็นศูนย์การประชุมประชาธิปไตยสมัยใหม่แหงแรกและนำไปสู่คำปฏิญาณสนามเทนนิส และการปฏิวัติฝรั่งเศส
ในประเทศไทย.
การประชุมต่าง ๆ ในประเทศไทยในอดีต ส่วนใหญ่จะจัดขึ้นที่ศูนย์ประชุมภายในโรงแรมหรูในกรุงเทพมหานคร เนื่องจากประเทศไทยไม่มีศูนย์ประชุมอิสระหรือสิ่งอำนวยความสะดวกที่ให้บริการในระดับเดียวกับโรงแรม จนกระทั่งคณะกรรมการบริหารธนาคารโลก ได้เลือกให้ประเทศไทยเป็นเจ้าภาพการประชุมประจำปีสภาผู้ว่าการธนาคารโลกและกองทุนการเงินระหว่างประเทศครั้งที่ 46 รัฐบาลไทยจึงมีมติเมื่อเดือนพฤศจิกายน พ.ศ. 2532 ให้ก่อสร้างสถานที่จัดงานประชุมแห่งชาติมาตรฐานสากลแห่งแรกของประเทศไทยขึ้น เพื่อรองรับการประชุมครั้งสำคัญดังกล่าว เป็นที่มาของโครงการก่อสร้างศูนย์การประชุมแห่งชาติสิริกิติ์ ซึ่งถือเป็นศูนย์การประชุมอย่างเป็นทางการแห่งแรกของประเทศไทย การก่อสร้างและตกแต่งภายในแล้วเสร็จเมื่อเดือนกรกฎาคม พ.ศ. 2534 จากนั้นพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินมาทรงเปิดศูนย์การประชุมแห่งชาติสิริกิติ์อย่างเป็นทางการในวันที่ 29 สิงหาคมปีเดียวกัน และได้รับพระมหากรุณาธิคุณจากสมเด็จพระบรมราชชนนีพันปีหลวง พระราชทานพระราชานุญาตให้ใช้พระนามเป็นชื่อของศูนย์การประชุม เนื่องในโอกาสพระราชพิธีมหามงคลเฉลิมพระชนมพรรษา 5 รอบ 12 สิงหาคม 2535
ตำบลซียอแบร์

ซียอแบร์  เป็นตำบลในอำเภอกลาง เทศมณฑลโซว์เมเอฮ์แซรอ จังหวัดกีลอน ประเทศอิหร่าน แบ่งออกเป็น 32 หมู่บ้าน จากสำมะโน พ.ศ. 2549 หมู่บ้านนี้มีประชากร 11,387 คนใน 3,234 ครัวเรือน
โฮยา

อี โฮ-ดง (เกิด 28 มีนาคม ค.ศ. 1991) เป็นที่รู้จักกันดีในชื่อ โฮยา หรือ อี โฮ-ว็อน เป็นนักร้อง แร็ปเปอร์ นักแต่งเพลง นักเต้นและนักแสดงชาวเกาหลีใต้ เขาทำหน้าที่เป็นแร็ปเปอร์และนักร้องนำในบอยแบนด์อินฟินิต ตั้งแต่ปี ค.ศ. 2010 และกลุ่มย่อย อินฟินิตเอช ตั้งแต่ปี ค.ศ. 2013 จนกระทั่งออกจากอูลิมเอนเตอร์เทนเมนต์ ในปี ค.ศ. 2017 ในปี ค.ศ. 2018 โฮยาเปิดตัวศิลปินเดี่ยวเมื่อวันที่ 28 มีนาคมด้วยมินิอัลบั้มแรกชื่อ "Shower"
โฮยาเปิดตัวด้านการแสดงในละครเรื่อง "รีพลาย 1997" (2012) และได้แสดงละครเรื่อง "มายเลิฟลี่เกิร์ล" (2014), "แมสก์" (2558), "สำนักงานส่องแสง" (2560) และ "สองตำรวจ" (2560), "เสน่ห์ปีศาจ" (2018)
ลาตัม เปรู เที่ยวบินที่ 2213

อุบัติเหตุของเที่ยวบิน 2213 นับเป็นอุบัติเหตุทางการบินร้ายแรงครั้งแรกของแอร์บัส เอ320นีโอ
อุบัติเหตุ.
ลาตัม เปรู เที่ยวบิน 2213 มีกำหนดออกจากท่าอากาศยานนานาชาติฆอร์เฆ ชาเบซ ในกรุงลิมา เวลา 14:55 PET (19:55 UTC) และมีกำหนดถึงท่าอากาศยานนานาชาติอินคา มาโก กาปัก ในเมืองฆูเลียกา เวลา 16:30 PET (21:30 UTC) ขณะที่กำลังขึ้นบิน เครื่องบินได้ชนเข้ากับรถดับเพลิงของสนามบินที่กำลังข้ามลานบินอยู่ ส่งผลให้มีผู้เสียชีวิตในรถดับเพลิง 2 ราย
เครื่องบินเริ่มบินขึ้นบนทางวิ่ง 16 เวลา 15:11 น. ในระหว่างการบินขึ้น เจ้าหน้าที่ฉุกเฉินได้ข้ามทางวิ่งต่อหน้าเครื่องบินเพื่อที่จะไปทำการฝึกซ้อมที่ทางวิ่งด้านข้าง นักบินยกเลิกการนำเครื่องขึ้นและเครื่องบินหยุดนิ่งที่ระยะ 2,500 เมตร (8,200 ฟุต) จากทางวิ่ง ภาพถ่ายหลายภาพแสดงให้เห็นรถดับเพลิงที่ถูกทำลาย และเครื่องบินที่วางอยู่บนปีกขวาโดยไฟได้รับความเสียหายที่ลำตัวด้านหลัง
เครื่องบิน.
เครื่องบินที่เกิดเหตุคือเครื่องบินแอร์บัส เอ320นีโอ ทะเบียน CC-BHB เครื่องบินลำนี้ใช้เครื่องยนต์แพรตแอนด์วิตนีย์ พีดับเบิลยู1100จี โดยเครื่องบินมีอายุ 5.0 ปี ณ วันเกิดเหตุและถูกส่งมอบให้ลาตัม ชิลีในเดือนพฤศจิกายน ค.ศ. 2017
การสืบสวน.
เบื้องต้นทางสายการบินลาตัม เปรูได้ทำงานทำงานร่วมกับเจ้าหน้าที่ที่เกี่ยวข้องเพื่อสนับสนุนการสืบสวนเหตุการณ์ในครั้งนี้
ผลตามหลัง.
จากอุบัติเหตุดังกล่าว ทำให้มีเที่ยวบินอย่างน้อย 4 เที่ยวบินถูกเปลี่ยนเส้นทางไปยังสนามบินใกล้เคียง ทางวิ่งของสนามบินถูกปิด ดังนั้น จึงมีการระงับการดำเนินการทั้งหมดที่สนามบิน
หลังจากเกิดอุบัติเหตุ ลูกเรือของเที่ยวบิน 2213 ถูกจับและควบคุมตัว หลังจากมีข่าวของการจับกุม IFALPA ได้แสดงความกังวลของพวกเขา เพราะมีการเน้นย้ำว่าลูกเรือบนเครื่องบินควรได้รับการดูแลทางการแพทย์ทันทีและการประเมินก่อนที่จะถูกจับกุมทางอาญาจากทางสหภาพแรงงาน
ชัง ดง-อู

ชัง ดง-อู (ฮันกึล: 장동우; ฮันจา: 張東雨; ; เกิด 22 พฤศจิกายน ค.ศ. 1990) หรือที่รู้จักกันในชื่อ ดงอู เป็นนักร้อง แร็ปเปอร์ และนักแสดงชาวเกาหลีใต้ เขาเป็นแร็ปเปอร์หลักของบอยแบนด์เกาหลีใต้วงอินฟินิต และยูนิตย่อยอินฟืนิตเอช
อาชีพ.
ค.ศ. 2010: เปิดตัวกับอินฟินิต.
ดงอูเดบิวต์ในฐานะสมาชิกวงบอยแบนด์เกาหลีใต้ อินฟินิต ในปี ค.ศ. 2010 กลุ่มเปิดตัวอย่างเป็นทางการเมื่อวันที่ 9 มิถุนายน ค.ศ. 2010
อี ซ็อง-จง

อี ซ็อง-จง (อังกูล: 이성종; hanja: 李成種 ; เกิด 3 กันยายน พ.ศ. 2536) หรือที่เรียกกันทั่วไปว่า ซ็องจง เป็นนักร้องชาวเกาหลีใต้ เขาเป็นนักร้องของวงบอยแบนด์เกาหลีใต้วงอินฟินิต ภายใต้สังกัด อูลิมเอนเตอร์เทนเมนต์ เขายังเป็นนักร้องนำของ อินฟินิตเอชด้วย
สโมสรวอลเลย์บอลปลูกปัญญา วิทยาลัยนครราชสีมา

สโมสรวอลเลย์บอลปลูกปัญญา วิทยาลัยนครราชสีมา เป็นสโมสรวอลเลย์บอลอาชีพในประเทศไทย สโมสรก่อตั้งขึ้นในปี พ.ศ. 2565 ปัจจุบันลงแข่งขันในไทยแลนด์ลีก 
รายชื่อผู้เล่นปัจจุบัน.
"ข้อมูล ณ เดือนพฤศจิกายน พ.ศ. 2565"
กูโจ

กูโจ  เป็นนครที่ตั้งอยู่ในจังหวัดกิฟุ ประเทศญี่ปุ่น ณ วันที่ 1 กุมภาพันธ์ ค.ศ. 2019 มีประชากรอยู่ประมาณ 41,858 คน 15,341 ครัวเรือน และมีความหนาแน่นประชากรอยู่ที่ 41 คนต่อตารางกิโลเมตร มีพื้นที่ทั้งหมด 851.21 ตารางกิโลเมตร (328.65 ตร.ไมล์) ย่านที่เป็นที่รู้จักคือ กูโจฮาจิมัง (ซึ่งเคยเป็นเทศบาลเมืองอิสระจนกระทั่ง ค.ศ. 2004 ที่มีการควบรวมเทศบาลต่าง ๆ เพื่อจัดตั้งนครกูโจ) เป็นที่รู้จักอย่างมากในการจัดงานเทศกาลอย่างยิ่งใหญ่ที่จัดขึ้นในช่วงฤดูร้อนมีชื่อว่า "กูโจโอโดริ"
ภูมิศาสตร์.
กูโจตั้งอยู่ทางตอนกลางทางด้านตะวันตกของจังหวัดกิฟุ ต้นน้ำของแม่น้ำนางาระตั้งอยู่ในกูโจ
ทางน้ ำ.
ทางน้ำในกูโจยังคงไหลในลักษณะนี้มาตั้งแต่ศตวรรษที่ 17 คลองและบ่อน้ำพุยังคงถูกใช้ในการล้างข้าว ผัก รวมถึงใช้ซักผ้า 
กูโจฮาจิมังตั้งอยู่ในหุบเขาที่เป็นที่บรรจบของสามแม่น้ำใหญ่ คือ แม่น้ำโยชิดะ แม่น้ำนางาระ และแม่น้ำโคดาระ เนื่องจากน้ำจากแม่น้ำทั้งสามสายถูกใช้ในการอุปโภคบริโภค รสชาติของบรรดาอาหารท้องถิ่นทัั้ง อายุ โซบะ และสาเก จึงขึ้นอยู่กับแม่น้ำด้วย ครัวเรือนบางครัวเรือนยังมีการใช้งานทางน้ำเล็ก ๆ สำหรับซักผ้าและล้างจานอยู่ อย่างไรก็ตาม พวกเขาต้องปฏิบัติตามกฎที่เคร่งครัด ซึ่งทำให้ครัวเรือนอื่น ๆ ยังคงสามารถเข้าถึงแหล่งน้ำที่สะอาดได้อยู่
ภูมิอากาศ.
กูโจมีลักษณะภูมิอากาศคือ มีฤดูร้อนที่ร้อนชื้น และฤดูหนาวที่มีอากาศอบอุ่นถึงหนาวเย็น (การแบ่งเขตภูมิอากาศแบบเคิพเพิน "Cfa") อุณหภูมิเฉลี่ยอยู่ที่ โดยเฉลี่ยแล้ว อุณหภูมิจะสูงที่สุดในเดือนสิงหาคมที่ประมาณ และต่ำสุดในเดือนมกราคมที่ประมาณ ปริมาณน้ำฝนเฉลี่ยต่อปีอยู่ที่ โดยเดือนกรกฎาคมเป็นเดือนที่ฝนตกหนักที่สุด
ประชากร.
รัฐบาลรัสเซีย

รัฐบาลรัสเซีย ใช้อำนาจบริหารในสหพันธรัฐรัสเซีย สมาชิกของรัฐบาล ได้แก่ นายกรัฐมนตรี, รองนายกรัฐมนตรี, และรัฐมนตรีของรัฐบาลกลาง มีหลักพื้นฐานทางกฎหมายในรัฐธรรมนูญของสหพันธรัฐรัสเซียและกฎหมายรัฐธรรมนูญของรัฐบาลกลาง "ว่าด้วยรัฐบาลของสหพันธรัฐรัสเซีย" ความว่า เครื่องมือของรัฐบาลรัสเซียเป็นหน่วยงานของรัฐที่ดูแลกิจกรรมของรัฐบาล
ตามรัฐธรรมนูญ พ.ศ. 2521 ฉบับแก้ไข พ.ศ. 2534 กล่าวว่า ประธานาธิบดีรัสเซียเป็นหัวหน้าของฝ่ายบริหาร และเป็นหัวหน้าสภารัฐมนตรีของรัสเซีย ตามรัฐธรรมนูญปัจจุบันปี ค.ศ. 1993 ประธานาธิบดีมิได้เป็นส่วนหนึ่งของรัฐบาลรัสเซียซึ่งใช้อำนาจบริหาร อย่างไรก็ตาม ประธานาธิบดีเป็นผู้แต่งตั้งนายกรัฐมนตรี
กระทรวงเกษตร (ประเทศรัสเซีย)

กระทรวงเกษตรแห่งสหพันธรัฐรัสเซีย  เป็นกระทรวงของรัฐบาลรัสเซีย รับผิดชอบการผลิตการเกษตร, การอนุรักษ์ดิน, การพัฒนาชนบท การควบคุมตลาดเกษตร และการรักษาเสถียรภาพทางการเงินของภาคเกษตร
กระทรวงเกษตรแบ่งออกเป็นหน่วยงานต่าง ๆ ได้แก่ สำนักงานประมงแห่งชาติ และ บริการของรัฐบาลกลางสำหรับการกำกับดูแลสุขอนามัยพืชและสัตว์ ก่อตั้งขึ้นจากสาขาของกระทรวงเกษตรและอาหาร สหพันธ์สาธารณรัฐสังคมนิยมโซเวียตรัสเซีย ในปี ค.ศ. 1990 และมีสำนักงานใหญ่อยู่ที่อาคารนาร์คอมเซม ใน เขตปกครองครัสโนเซล มอสโก
ดมิทรี ปาทรุเชฟ เป็นรัฐมนตรีว่าการกระทรวงเกษตรตั้งแต่วันที่ 18 พฤษภาคม ค.ศ. 2018
ศาลเจ้าฮกไกโด

ศาลเจ้าฮกไกโด  หรือในชื่อ ศาลเจ้าซัปโปโระ  จนถึง ค.ศ. 1964 เป็นศาลเจ้าที่ตั้งอยู่ที่นครซัปโปโระ จังหวัดฮกไกโด ประเทศญี่ปุ่น ตั้งอยู่ในสวนสาธารณะมารูยามะ เขตชูโอ นครซัปโปโระ จังหวัดฮกไกโด ศาลเจ้าฮกไกโดเป็นที่ประดิษฐานเทพเจ้าสี่องค์ รวมถึงดวงวิญญาณของจักรพรรดิเมจิ วิญญาณของนักสำรวจยุคแรก ๆ ที่เข้ามาสำรวจฮกไกโดก็ถูกประดิษฐานไว้ที่นี่เช่นกัน
ประวัติ.
เนื่องด้วยคำสั่งของจักรพรรดิเมจิในปี ค.ศ. 1869 พิธีประดิษฐานเทพเจ้าสามพระองค์: โอกุนิทามะ, โอกุนินุชิ และ สุกุนะฮิโคนะ ได้ถูกจัดขึ้นที่กรุงโตเกียว โดยเทพทั้งสามถูกประดิษฐานเพื่อให้เป็นเทพแห่งการบุกเบิกฮอกไกโด (開拓三神, Kaitaku Sanjin) และถูกย้ายไปซัปโปโระโดยเจ้าหน้าที่จากไคตากุชิ (รัฐบาลก่อนของจังหวัดฮอกไกโด) ในภายหลัง อาคารชั่วคราวของเทพเจ้าทั้งสามองค์ถูกสร้างขึ้นใน ค.ศ. 1870 ที่ซัปโปโระ อย่างไรก็ตาม สถานที่ที่อาคารถูกสร้างขึ้นนั้นไม่ใช่สถานที่ปัจจุบันที่ศาลเจ้าฮกไกโดตั้งอยู่ จนในปี ค.ศ. 1871 ศาลเจ้าถูกก่อสร้างในตำแหน่งปัจจุบันและถูกตั้งชื่อให้ว่า "ศาลเจ้าซัปโปโระ" (Sapporo Jinja) และในวันที่ 14 กันยายน ได้จัดพืธีสถาปนาขึ้น จนกระทั่งปี ค.ศ. 1946 "ศาลเจ้าซัปโปโระ" ถูกเปลี่ยนชื่อเป็น "ศาลเจ้าฮกไกโด" (Hokkaidō Jingū) และถูกยกระดับขึ้นเป็น คันเปไทชะ (官幣大社) นั่นหมายความว่ามันถูกจัดให้เป็นหนึ่งในอันดับหนึ่งในบรรดาศาลเจ้าที่รัฐบาลสนับสนุน ในปี ค.ศ. 1964 วิญญาณของจักรพรรดิเมจิถูกประดิษฐานไว้ ในปี ค.ศ. 1974 อาคารถูกไฟเผาทำลายแต่ก็ถูกบูรณะขึ้นใหม่ในปี 1978
ภาพรวม.
ศาลเจ้ามีพื้นที่รวมทั้งสิ้น 180,000 ตารางเมตร และอยู่ติดกับสวนสาธารณะมารูยามะ ในช่วงฤดูดอกซากูระบาน พื้นที่ในบริเวณนี้มักจะเต็มไปด้วยผู้คนที่เพลิดเพลินกับประเพณีฮานามิ คนหลายคนก็มาเยี่ยมเยือนศาลเจ้าในช่วงเทศกาลปีใหม่ของญี่ปุ่นเพื่อมาร่วมฮัตสึโมเดะ
ตั้งแต่วันที่ 14 ถึง 16 มิถุนายนของทุกปี งานเทศกาลหลักของศาลเจ้าฮกไกโด หรือเรียกว่า "เทศกาลซัปโปโระ" (Sapporo Matsuri) จะถูกจัดขึ้น และจะมีขบวนพาเหรดคนแบกมิโคชิเดินไปที่ศาลเจ้า นอกจากนี้ ทางศาลเจ้ายังจัดกิจกรรมลูกเสือให้อีกด้วย
เลเวลอัปโปรเจกต์!

เลเวลอัปโปรเจกต์!  เป็นรายการวาไรตีของเกิร์ลกรุปเกาหลีใต้เรดเวลเวต ปัจจุบันมี 5 ซีซัน
เรื่องย่อ.
โดยสมาชิกจะได้ท่องเที่ยวไปเยี่ยมชมสถานที่ต่าง ๆ ของโลกระหว่างโปรโมต ซีซั่นแรกจัดขึ้นที่ พัทยาประเทศไทย ซีซั่นที่ 2 ใน ยอซู และซีซั่นที่ 3 ใน สโลวีเนีย ซีซั่นที่ 4 ใช้ชื่อว่า "Level Up Thrilling Project" จัดขึ้นที่ โซล ต่อมาซีซั่นที่ 5 จัดที่ เชจู
ภาพรวมของรายการ.
<onlyinclude>
ฟานฮั่นเหอฉือจ่างจงจู

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ฟานฮั่นเหอฉือจ่างจงจู (ตังกุต: <templatestyles src="Tangut/fonts.css"/>𗼇𘂜𗟲𗿳𗖵𘃎𘇂𗊏;) เป็นอภิธานศัพท์สองภาษาของภาษาจีนและภาษาตังกุต หนังสือฉบับสมบูรณ์เพียงเล่มเดียวที่พิมพ์ด้วยแม่พิมพ์ไม้ในสมัยคริสต์ศตวรรษที่ 12 ถูกค้นพบในเมืองร้างฮาราฮอตอ (ตังกุต:) ของอาณาจักรเซี่ยตะวันตก นอกจากนี้หน้าหนึ่งจากสำเนาอีกฉบับของ "ฟานฮั่นเหอฉือจ่างจงจู" ฉบับพิมพ์รุ่นเดียวกันถูกพบที่กลุ่มถ้ำทางทิศเหนือของถ้ำมั่วเกาในปี พ.ศ. 2532 หนังสือเล่มนี้ถ่ายเสียงของคำในภาษาจีนเป็นอักษรตังกุต และการออกเสียงอักษรตังกุตเป็นอักษรจีน และเป็นแหล่งข้อมูลที่สำคัญมากสำหรับสัทวิทยาเชิงประวัติของภาษาตังกุต และเป็นแหล่งข้อมูลหลักก่อนที่จะมีการเผยแพร่พจนานุกรมภาษาเดียวของภาษาตังกุต
การค้นพบ.
ในปี พ.ศ. 2452 นักสำรวจชาวรัสเซีย ปอตร์ คอซลอฟ  ได้ขุดค้นพบข้อความและสิ่งประดิษฐ์จำนวนหนึ่งในพื้นที่กองธงเอเจน  ในเขตปกครองตนเองมองโกเลียในของประเทศจีน ซึ่งรวมทั้งหนังสือ "ฟานฮั่นเหอฉือจ่างจงจู" และได้ส่งกลับไปยังนครเซนต์ปีเตอส์เบิร์ก ประเทศรัสเซีย ที่นั่นอะเลคเซย์ อีวาโนวิช อีวานอฟ  ศาสตราจารย์แห่งมหาวิทยาลัยเซนต์ปีเตอส์เบิร์ก ผู้ซึ่งตระหนักถึงคุณค่าและเพิ่มชิ้นงานเหล่านั้นเป็นสิ่งสะสมของเขา ปัจจุบันตกเป็นสิ่งสะสมของสถาบันต้นฉบับตัวเขียนแห่งบูรพาทิศของสถาบันวิทยาศาสตร์แห่งรัสเซียในเซนต์ปีเตอส์เบิร์ก
ในปี พ.ศ. 2455 นักวิชาการชาวจีนหลัว เจิ้นอวี้  และอี เฟิ่งเก๋อ  เข้าพบอีวานอฟ เมื่อได้ศึกษาเกี่ยวกับชิ้นงานที่อีวานอฟครอบครอง และได้รับสิทธิ์เข้าถึงส่วนของหนังสือจำนวนเก้าหน้าซึ่งพวกเขาได้ถ่ายสำเนาไว้เพื่อการศึกษา ในปี พ.ศ. 2465 หลัว เจิ้นอวี้ได้พบกับอีวานอฟอีกครั้งในนครเทียนจิน ในตอนนั้นเองที่เขาสามารถเข้าถึงข้อความฉบับเต็มได้ทั้งหมด และได้สั่งให้หลัว ฝูเฉิง  บุตรชายของเขาทำสำเนาฉบับเต็มทั้งหมด
ลุค กวานเตน  นักวิชาการชาวเบลเยียมเดินทางเยือนสหภาพโซเวียตในช่วงปลายคริสต์ทศวรรษ 1970 และสามารถถ่ายภาพของหน้าหนังสือ "ฟานฮั่นเหอฉือจ่างจงจู" ได้ทั้งเล่ม ต่อมาในปี พ.ศ. 2525 หนังสือเล่มนี้ก็เป็นที่รู้จักแพร่หลายขึ้นเมื่อสำเนาภาพถ่ายได้รับการตีพิมพ์ในสหรัฐ
เนื้อหาและรูปแบบ.
หนังสือต้นฉบับประกอบด้วย 37 หน้าซึ่งเป็นภาพพิมพ์แกะไม้เข้าเล่มด้วยการทบกลับไปกลับมา คำนำมีเนื้อหาเหมือนกันทั้งภาษาจีนและภาษาตังกุต จากประโยคที่ว่า "ถ้าคุณไม่เรียนภาษาตังกุต, คุณจะร่วมกับหมู่ชนชาวตังกุตได้อย่างไร; ถ้าคุณไม่เข้าใจภาษาจีน, จะรวมเป็นส่วนหนึ่งกับชาวฮั่นได้อย่างไร"  หนังสือเล่มนี้มีวัตถุประสงค์เพื่ออำนวยความสะดวกให้ชาวตังกุตและชาวจีนได้เรียนรู้ภาษาของกันและกัน
หนังสือประกอบด้วยคำศัพท์ 414 คำ แบ่งตามพลังทั้งสาม  ออกเป็นเก้าหมวดได้แก่ เทห์ฟากฟ้า ภาพท้องฟ้า การเปลี่ยนแปลงของท้องฟ้า วัตถุภาคพื้นดิน ภาพแผ่นดิน การใช้ภูมิประเทศ ร่างกายมนุษย์ ขั้นตอนของมนุษย์ เรื่องราวของมนุษย์ โดยมีหมวดหมู่ที่เนื้อหาครอบคลุมมากที่สุดคือ เรื่องราวของมนุษย์ซึ่งคิดเป็นครึ่งหนึ่งของเนื้อหาทั้งหมด
แต่ละรายการประกอบด้วยสี่องค์ประกอบเรียง จากขวาไปซ้าย สัทอักษรภาษาจีนแทนเสียงภาษาตังกุต อักษรตังกุต อักษรจีน และสัทอักษรภาษาตังกุตแทนเสียงภาษาจีน หนังสือเล่มนี้มีความสำคัญในการทำความเข้าใจและตีความภาษาตังกุตที่เป็นภาษาสูญแล้ว
ศาลเจ้าโมริโอกะฮาจิมัง

ศาลเจ้าโมริโอกะฮาจิมัง  เป็นศาลเจ้าชินโตในนครโมริโอกะทางตอนเหนือของประเทศญี่ปุ่น ศาลเจ้านี้เป็นที่รู้จักกันในเรื่องของงานเทศกาลประจำปี โดยจะจัดขึ้นในวันเสาร์ที่สองของเดือนมิถุนายน ซึ่งขึ้นชื่อในเรื่อง "ชากุ ชากุ อุมักโกะ" การเดินขบวนพาเรดม้าซึ่งได้รับการยอมรับให้เป็นทรัพย์สินทางวัฒนธรรมพื้นบ้านที่จับต้องไม่ได้ในปี 1978 ต่อมาในปี 1996 เสียงกระดิ่งของ "ชากุ ชากุ อุมักโกะ" ได้รับการคัดเลือกโดยกระทรวงสิ่งแวดล้อมให้เป็นหนึ่งใน 100 ทัศนียภาพเสียงแห่งญี่ปุ่น ศาลเจ้านี้ยังเป็นที่โด่งดังจากการจัดแสดงการยิงธนูบนหลังม้า ยาบุซาเมะ ในวันที่ 15 กันยายน ของทุก ๆ ปี
ประวัติ.
ศาลเจ้าโมริโอกะฮาจิมังถูกสร้างขึ้นในปี 1062 ช่วงปลายของยุคเฮอัง เมื่อ มินาโมโตะ โนะ โยริโยชิ ได้นำการบุนเรของศาลเจ้าแห่งตระกูลมินาโมโตะที่มีนามว่า ศาลเจ้าอิวาชิมิซุฮาจิมัง ตั้งอยู่ ณ นครเกียวโต โดยนำไปเพื่ออธิษฐานให้มีชัยในการสู้รบกับตระกูลอาเบะระหว่างสงครามเก้าปีเดิม โดยศาลเจ้าโมริโอกะฮาจิมังนี้ แต่เดิมถูกเรียกว่า ศาลเจ้าฮาโตโมริฮาจิมัง (鳩森八幡宮) ต่อมาในปี 1593 ก็ได้ถูกสร้างขึ้นใหม่โดยตระกูลนันบุเพื่อให้เป็นศาลเจ้าอารักษ์ปราสาทโมริโอกะ ภายใต้ระบบการจัดอันดับศาลเจ้าของศาสนาชินโตตั้งแต่ปี 1871 ถึง 1946 ศาลเจ้าโมริโอกะฮาจิมังถูกกำหนดให้เป็น "ศาลเจ้าประจำจังหวัด" อย่างเป็นทางการ โครงสร้างของยุคเอโดะถูกไฟเผาลงตั้งแต่ปี 1884 โดยโครงสร้างปัจจุบันนั้นถูกสร้างขึ้นในปี 2006
ความเชื่อทางลัทธิชินโต.
ศาลเจ้านี้อุทิศให้กับการเคารพนับถือ ฮาจิมัง หนึ่งในเทพเจ้าของชินโต โดยฮาจิมังได้รับการยอมรับว่าเป็นการผสมเรื่องราวกึ่งตำนานระหว่างจักรพรรดิโอจิง และพระราชมารดาของพระองค์ จักรพรรดินีจิงงู
ซัฆกัดซอร์

ซัฆกัดซอร์  เป็นเมืองสปาและชุมชนเทศบาลนคร รวมถึงเป็นหนึ่งในเมืองตากอากาศยอดนิยมในประเทศอาร์มีเนีย ตั้งอยู่ทางเหนือของกรุงเยเรวาน ตามสำมะโนปี 2011 เมืองนี้มีประชากร 1,256 คน ลดลงจาก 3,350 คนในสำมะโนปี 1989 และการคาดการณ์ประชากรในปี 2016 เหลือประชากรราว 900 คน
รีสอร์ตสกีซัฆกัดซอร์ตั้งอยู่ไม่ไกลจากตัวเมือง ที่ความสูง 1,750 เมตรจากระดับน้ำทะเล และนับตั้งแต่ทศวรรษ 2010 รีสอร์ตก็ได้รับการปรับปรุงให้ทันสมัย โดยทดแทนสาธารณูปโภคเช่นสกีลิฟต์ของเก่าจากสมัยโซเวียต ปัจจุบันมีสกีลิฟต์อยู่รวมสี่จุด นอกจากนี้ ซัฆกัดซอร์ยังเป็นหนึ่งในสามเมืองของอาร์มีเนียที่มีการอนุญาตให้มีสถานให้บริการการพนันเปิดให้บริการ อีกสองที่คือแจร์มุกและแซวัน
ชาอัสสัม

ชาอัสสัม  เป็นชาแดงที่มือชื่อเสียงจากรัฐอัสสัม ประเทศอินเดีย ผลิตจากต้นชาสายพันธุ์ "Camellia sinensis" var. "assamica" ซึ่งมีถิ่นกำเนิดในรัฐอัสสัม ชาอัสสัมส่วนใหญ่ปลูกในพื้นที่มีระดับความสูงจากระดับน้ำทะเลไม่มาก เป็นที่ทราบกันดีว่าชาอัสสัมมีรสชาติเข้ม และชามีสีสว่างสดใส นิยมใช้เป็นส่วนประกอบของชา เช่น ชาอิงลิชเบรกฟาสต์ เป็นต้น
รัฐอัสสัม เป็นพื้นที่มีการปลูกและผลิตชาที่ใหญ่ที่สุดในโลก เนื่องด้วยมีพื้นอันอุดมสมบูรณ์และมีภูมิอากาศร้อนชื้นเหมาะแก่การปลูกชา ส่งผลให้ชามีรสชาติเข้มข้น อันเป็นเอกลักษณ์ที่ทำให้ชาอัสสัมเป็นที่รู้จักจากทั่วทั้งโลก
ศาลเจ้าอูมิฮาจิมัง

ศาลเจ้าอูมิฮาจิมัง  เป็นศาลเจ้าชินโต ตั้งอยู่ที่เมืองอูมิ จังหวัดฟูกูโอกะ ประเทศญีปุ่น ศาลเจ้านี้สร้างอุทิศให้แก่ จักรพรรดิโอจิง จักรพรรดินีจิงงู เจ้าหญิงทามาโยริ สุมิโยชิซันจิน และอิซานางิ ในระบบการจัดอันดับศาลเจ้าชินโตสมัยใหม่จัดว่า ศาลเจ้านี้ในอดีตเป็น "ศาลเจ้าประจำจังหวัด" (県社, kensha)
ประวัติ.
ศาลเจ้านี้ถูกยกย่องว่าเป็นสถานที่ในตำนานที่จักรพรรดินีจิงงูได้ประสูติทารกผู้จะกลายเป็นจักรพรรดิโอจิงในอนาคต รวมถึงยังเป็นสถานที่ที่ถูกแวะเวียนโดยผู้ที่มาขอให้ลูกเกิดมาอย่างปลอดภัยและสามารถเลี้ยงดูบุตรได้อย่างราบรื่น
สมบัติทางธรรมชาติ.
มีต้นไม้จำพวกการบูรขนาดใหญ่กระจุกกันเป็นหย่อม ๆ โดยมีชื่อเรียกพื้นที่นั้นว่า ป่าคาดะ (รวมถึงต้นการบูรเก่าแก่สองต้นที่ถือว่าเป็นสมบัติทางธรรมชาติมีชื่อว่า "ป่ายูฟูตะ" และ "ป่าคินูกาเกะ")
เมห์วิช ฮายัต

เมห์วิช ฮายัต (เกิด 6 มกราคม พ.ศ. 2531) เป็นนักแสดงหญิงชาวปากีสถาน ซึ่งส่วนใหญ่ทำงานในภาพยนตร์ภาษาอูรดูและอดีตนักแสดงโทรทัศน์ เธอเปิดตัวในภาพยนตร์คอเมดีเรื่อง "จาวานี ฟีร์ นาฮี อานี" (2015) และต่อมาก็แสดงเรื่อง "แอคเตอร์อินลอว์" (2016) ฮายาตแสดงในคอมเมดี้เรื่อง "ปัญจาบ นาฮี จางกี" (2017), "โหลดเวดดิ้ง" (2018) และ "ลอนดอนนาฮี จางกา" (2022) ซึ่งทั้งหมดนี้เป็นหนึ่งในภาพยนตร์ปากีสถานที่ทำรายได้สูงสุด
ซีรีส์โรแมนติกดราม่าปี ค.ศ. 2012 เรื่อง "มีเรย์ คาทิล มีเรย์ ดิลดาร์" เป็นจุดเปลี่ยนที่สำคัญในอาชีพการงานของฮายัต โดยทำให้เธอได้รับคำชมและได้รับการเสนอชื่อเข้าชิงรางวัลนักแสดงนำหญิงยอดเยี่ยมจากลักซ์สไตล์อวอร์ด ต่อมาเธอได้แสดงเป็นหัวหน้าแข็งแกร่งในซีรีส์ที่ได้รับคำชมเชยของคาชิฟเรื่อง "คามิเรห์เกย์" (2013) เธอประสบความสำเร็จอีกขั้นด้วยการแสดงในละครโรแมนติกของโมมินา ดูเรด มีสี่เรื่อง ได้แก่ "ฟีร์ จัน เป ทัสตัก" (2554), "มิราต-อุล-อูรูส" (2555), "อิชค์ ไมน์ เทเรย์" (2556), "รูบารู" (2014) และละครครอบครัวที่ประสบความสำเร็จอย่างสูงของอันจุม ชาซาดเรื่อง "กาบฮี กะบี" (2013) การปรากฏตัวทางโทรทัศน์ครั้งสุดท้ายของเธอคือละครเศร้าโรแมนติกของนาดีมเบอิกเรื่อง "ดิลากิ" (2016)
ฮายัตเป็นผู้รับรางวัล ลักซ์สไตล์อวอร์ด และได้รับรางวัลตัมกา-อี-อิมเทียซจากรัฐบาลปากีสถานในปี ค.ศ. 2019
ศาลเจ้าฮานาโซโนะ

ศาลเจ้าฮานาโซโนะ  เป็นศาลเจ้าชินโตในเขตชินจูกุ โตเกียว ประเทศญี่ปุ่น ศาลเจ้านี้ถูกก่อสร้างขึ้นในช่วงกลางของคริสต์ศตวรรษที่ 17 ศาลเจ้าฮานาโซโนะตั้งอยู่ ณ ใจกลางของเขตชินจูกุ เป็นศาลเจ้าที่มีโครงสร้างขนาดเล็กและกะทัดรัด อ้างอิงจากโฟเดอร์ส (Fodor's) ศาลเจ้านี้เป็นหนึ่งในศาลเจ้าที่เก่าแก่ที่สุดในญี่ปุ่น สร้างขึ้นในยุคเอโดะโดยตระกูลฮานาโซโนะ ศาลเจ้าอินารินี้ (ศาลเจ้าที่ศรัทธาในเทพอินาริ เทพแห่งความอุดมสมบูรณ์และความสำเร็จทางโลก) มักเป็นสถานที่ที่นักธุรกิจมาขอพรให้กิจการประสบความสำเร็จ
ประวัติ.
ศาลเจ้าฮานาโซโนะนั้น เริ่มแรกถูกสร้างขึ้นตั้งแต่ก่อนยุคเอโดะ อยู่ทางใต้ไปประมาณ 250 เมตรเทียบกับที่ตั้งปัจจุบัน ต่อมาในยุคคันเอ ศาลเจ้าถูกย้ายไปที่สวนของตระกูลโอวาริโทกูงาวะที่ที่เคยเป็นสวนดอกไม้อันอุดมสมบูรณ์ โดยย้ายมาเพื่อสร้างเป็นสถานที่พักผ่อนสำหรับข้าราชบริพารของโชกุน ก่อนหน้ายุคเมจิ วัดย่อย ๆ ของนิกายชิงงง ได้ถูกประดิษฐานโดยศาลเจ้าชินโตของฮานาโซโนะ และมีพระอุปัชฌาย์คอยดูแลทั้งสองแห่ง ต่อมาในช่วงการฟื้นฟูเมจิ ประมาณเดือนมีนาคม ค.ศ. 1868 วัตถุสำหรับบูชาทางพุทธศาสนาถูกกำจัดออกไปจากศาลเจ้าฮานาโซโนะ หลงเหลือไว้เพียงศาลเจ้าชินโตเท่านั้น ในขณะนั้น ศาลเจ้ามีชื่อเรียกอย่างง่าย ๆ ว่า "ศาลเจ้าอินาริประจำเมือง" เนื่องจากข้อผิดพลาดในการยื่นเอกสารให้กับทางการ โดยชื่อปัจจุบันถูกใช้มาตั้งแต่ปี 1965
ถึงเธอทุกคนที่ผมรัก

ถึงเธอทุกคนที่ผมรัก (; โรมาจิ: "Boku ga Aishita Subete no Kimi e") เป็นนวนิยายญี่ปุ่นแนววิทยาศาตร์วีรคติ เขียนโดยโยโมจิ โอโตโนะ และตีพิมพ์โดยสำนักพิมพ์ฮายากาวะพับลิชชิงจำหน่ายเมื่อวันที่ 23 มิถุนายน พ.ศ. 2559 ภาพยนตร์อนิเมะดัดแปลงผลิตโดยสตูดิโอบักเก็งเร็กคอร์ด เข้าฉายในประเทศญี่ปุ่นเมื่อวันที่ 7 ตุลาคม พ.ศ. 2565
นิยายเล่มที่สองชื่อเรื่องว่า ถึงผมคนหนึ่งที่รักเธอ (; โรมาจิ: "Kimi o Aishita Hitori no Boku e") เขียนโดยโยโมจิ โอโตโนะเช่นกัน ตีพิมพ์โดยสำนักพิมพ์ฮายากาวะพับลิชชิงจำหน่ายในวันเดียวกัน ภาพยนตร์อนิเมะดัดแปลงของ"ถึงผมคนหนึ่งที่รักเธอ"สร้างโดยสตูดิโอทีเอ็มเอสเอ็นเตอร์เทนเมนต์ เข้าฉายในประเทศญี่ปุ่นเมื่อวันที่ 7 ตุลาคม พ.ศ. 2565 เช่นกัน
นิยาย "ถึงเธอทุกคนที่ผมรัก" และ "ถึงผมคนหนึ่งที่รักเธอ" มีลิขสิทธิ์ในประเทศไทยโดยสำนักพิมพ์ฟีนิกซ์ ภาพยนตร์อนิเมะทั้งสองเรื่องจัดจำหน่ายในประเทศไทยโดยบริษัทดรีม เอกซ์เพรส (เดกซ์) ฉายในเทศกาลภาพยนตร์แจมนิเมะเฟสติวัล 2023 เมื่อวันที่ 3 กุมภาพันธ์ พ.ศ. 2566 ภาพยนตร์ "ถึงเธอทุกคนที่ผมรัก" มีกำหนดฉายรอบปกติในวันที่ 1 มีนาคม พ.ศ. 2566 และภาพยนตร์ "ถึงผมคนหนึ่งที่รักเธอ" มีกำหนดฉายรอบปกติในวันที่ 9 มีนาคม พ.ศ. 2566
ให้เสียงโดย: ฮิโอะ มิยาซาวะ
ให้เสียงโดย: ไอ ฮาชิโมโตะ
ให้เสียงโดย: ฮิโอะ มิยาซาวะ
ให้เสียงโดย: อาจุ มากิตะ
ศาลเจ้าฟูตามิโอกิตามะ

ศาลเจ้าฟูตามิโอกิตามะ  เป็นศาลเจ้าชินโต ตั้งอยู่บริเวณอ่าวฟูตามิ ส่วนหนึ่งของนครอิเซะ จังหวัดมิเอะ ประเทศญี่ปุ่น ศาลเจ้าแห่งนี้เป็นที่โด่งดังเพราะอยู่ใกล้กับเมโอโตะ อิวะ ซึ่งเป็นหินที่ใช้แทนประตูโทริอิสำหรับให้ผู้ศรัทธาเข้ามาสักการะแด่พระอาทิตย์
ลักษณะเฉพาะ.
ศาลเจ้านี้อุทิศให้แด่เทพเจ้าชินโต ซารูตาฮิโกะ โอกามิ และสักการะหิน เมโอโตะ อิวะ ซึ่งเป็นสัญลักษณ์แทนเทพเจ้า อิซานางิ และ อิซานามิ เนื่องด้วยความห่างไกลกว่า 700 เมตรจากชายฝั่ง มันจึงเป็นเรื่องปกติที่คู่รักมักจะมาแวะเวียนศาลเจ้าเพื่ออธิษฐานขอแต่งงาน และศาลเจ้านี้ยังเป็นจุดชำระล้างก่อนจะไปเยือนที่ศาลเจ้าอิเซะอีกด้วย โดยผ่านการทำ "พิธีฮาราเอะ" ผู้แสวงบุญต่าง ๆ ก็มักเข้ามาชำระล้างร่างกายด้วยน้ำจากฟูตามิก่อนไปที่ศาลเจ้าใกล้เคียง
บริเวณรอบ ๆ ศาลเจ้ามักจะมีการวางรูปปั้นรูปกบเอาไว้ โดยมีความเชื่อที่ว่า กบจะนำทั้งผู้คนที่สิ่งของกลับมาให้ ผู้ที่สมหวังในคำปรารถนาก็จะนำรูปปั้นสัตว์ครึ่งบกครึ่งน้ำมาบริจาคให้แก่ศาลเจ้า
รัฐยูดาห์

รัฐยูดาห์ ("Medīnat Yəhuda",) เป็นรัฐยิวที่มีการเสนอไว้ในเวสต์แบงก์ และได้รับการผลักดันโดยชาวยิวอิสราเอล หลังองค์การปลดปล่อยปาเลสไตน์ (PLO) ประกาศการมีอยู่ของรัฐปาเลสไตน์ในปี 1988 กลุ่มนักเคลื่อนไหวการตั้งรกรากส่วนหนึ่ง (ส่วนใหญ่เป็นพวกนิยมลัทธิคาฮาน) กลัวว่าแรงกดดันนานาชาติจะนำไปสู่การถอนตัวของอิสราเอลออกจากเวสต์แบงก์ และได้หาวิธีที่จะสร้างรัฐออร์ทอดอกซ์สำหรับชาวยิวในเวสต์แบงก์ การจัดตั้งรัฐนี้ประกาศที่โรงแรมแห่งหนึ่งในเยรูซาเลมเมื่อ 27 ธันวาคม 1988 โดยนักลัทธิคาฮาน Michael Ben-Horin ได้รับการประกาศให้เป็นประธานาธิบดีแห่งรัฐยูดาห์นี้ ในเดือนมกราคม 1989 นักเคลื่อนไหวหลายร้อยคนได้พบปะกันและประกาศเจตจำนงในการสร้างรัฐนี้ขึ้นหากอิสราเอลประกาศถอนตัวออกจากเวสต์แบงก์
แนวคิดนี้ถูกนำกลับมาพูดคุยใหม่อีกครั้งหลังแผนการถอนตัวฝ่ายเดียวซึ่งนำไปสู่การบังคับถอนผู้ตั้งรกรากชาวยิวออกจากกาซาโดยกองกำลังป้องกันดินแดนอิสราเอลในปี 2005 ต่อมาในปี 2007 แรบไบ Shalom Dov Wolpo เสนอการจัดตั้งรัฐใหม่ในเวสต์แบงก์ขึ้นในกรณีที่อิสราเอลถอนตัว
ธงชาติ.
ธงชาติของยูดาห์คล้ายมากกับธงชาติอิสราเอล แสดงสัญลักษณ์สีน้ำเงินบนพื้นหลังขาว และมีแถบแนวตั้งสีน้ำเงินคาบอยู่ โดยตรงกลางเป็นรูปเมนอราห์วิหาร แทนดาราเดวิดแบบในธงอิสราเอล
ประทับตราซีล

ประทับตราซีล (천부인/天符印/Heaven Amulet Seal) เป็นเครื่องราชกกุธภัณฑ์ 3 อย่างของ ประกอบด้วยพระแสงดาบBipahyeongdonggeom (비파형동검/琵琶形銅劍), กระจกDanyujomungyeong (거친무늬거울/多鈕粗文鏡) และระฆังPaldulyeong (팔두령/八頭鈴) เครื่องราชกกุธภัณฑ์ทั้งสามเป็นเครื่องหมายของคุณธรรมหลักสามประการ ได้แก่ ความกล้าหาญ (พระแสงดาบ), ปัญญา (กระจก) และหวัง (ระฆัง).
เกอนีเงา

เกอนีเงา  เป็นเมืองหลักของอำเภอเกอนีเงา เขตภายใน รัฐซาบะฮ์ ประเทศมาเลเซีย โดยเป็นเมืองที่ใหญ่เป้นอันดับ 5 ของรัฐซาบะฮ์ และเป็นหนึ่งในเมืองที่เก่าแก่ที่สุด เกอนีเงาตั้งอยู่ระหว่างตัมบูนันกับเตอนม เมืองนี้มีประชากรประมาณ 173,130 คน
ภูมิอากาศ.
เกอนีเงามีสภาพภูมิอากาศแบบป่าดิบชื้น (Af) ซึ่งมีฝนตกชุดทั้งปี
ระเบียงพักใจ สายใยผูกพัน

ระเบียงพักใจ สายใยผูกพัน (; โรมาจิ: "Metamorufōze no Engawa") เป็นซีรีส์มังงะญี่ปุ่นโดยคาโอริ สึรูตานิ เผยแพร่ออนไลน์เป็นรายเดือนทางนิตยสารมังงะรายเดือนออนไลน์ "คอมิกนิวไทป์" ตั้งแต่เดือนพฤศจิกายน พ.ศ. 2560 ถึงตุลาคม พ.ศ. 2563 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ภาพยนตร์ไลฟ์แอ็กชันดัดแปลงฉายในประเทศญี่ปุ่นเมื่อวันที่ 17 มิถุนายน พ.ศ. 2565 มีกำหนดฉายในประเทศไทยในเทศกาลภาพยนตร์ญี่ปุ่น 2566 ที่โรงภาพยนตร์เฮ้าส์สามย่านในวันที่ 11 กุมภาพันธ์ พ.ศ. 2566 
"ระเบียงพักใจ สายใยผูกพัน" ชนะเลิศในสาขามังงะหน้าใหม่ในรางวัลเทศกาลศิลปะสื่อญี่ปุ่นครั้งที่ 22 และได้รับการเสนอในรางวัลมังงะไทโชในปี พ.ศ. 2562 และ พ.ศ. 2564
เนื้อเรื่อง.
อิจิโนอิ ยูกิ หญิงชราอายุ 75 ปีอาศัยเพียงลำพังหลังการเสียชีวิตของสามี วันหนึ่งไปเจอหนังสือมังงะแนว BL (boys' love) ในร้านหนังสือจึงซื้อมาด้วยความอยากรู้อยากเห็น เป็นที่สนใจของพนักงานร้านหนังสือคนหนึ่งชื่ออุราระ ซายามะ นักเรียนมัธยมปลายอายุ 17 ปีผู้ขี้อายและเป็น"ฟูจิชิ"ที่ไม่มีเพื่อน เมื่ออิจิโนอิกลับมาซื่อมังงะแนว BL เพิ่ม ทั้งสองจึงได้พัฒนามิตรภาพต่างวัยที่มีอายุห่างกัน 58 ปี
รับบทแสดงโดย โนบูโกะ มิยาโมโตะ
รับบทแสดงโดย มานะ อาชิดะ
โล่กัปตันอเมริกา

โล่กัปตันอเมริกา เป็นสิ่งสมมติที่ปรากฏในหนังสือการ์ตูนอเมริกันที่จัดพิมพ์โดยมาร์เวลคอมิกส์ เป็นอุปกรณ์หลักในการป้องกันและโจมตีที่ใช้โดยกัปตันอเมริกา และกลายเป็นสัญลักษณ์ของวัฒนธรรมอเมริกัน
ในช่วงหลายปีที่ผ่านมากัปตันอเมริกาใช้โล่ที่มีองค์ประกอบหลายอย่างและรูปแบบที่แตกต่างกัน ฮีตเตอร์ชีลด์โล่ดั้งเดิมของเขา ปรากฏตัวครั้งแรกใน "กัปตันอเมริกาคอมิกส์" #1 (มีนาคม ค.ศ. 1941) จัดพิมพ์โดย ไทม์ลีคอมิกส์ ซึ่งเป็นบริษัทเดิมของมาร์เวลในปี ค.ศ. 1940 โล่กลมที่เกี่ยวข้องกับตัวละครนี้ดีที่สุดจะเปิดตัวในฉบับถัดไปในหนังสือชื่อ "กัปตันอเมริกาคอมิกส์" #2
รุ่นจักรวาลภาพยนตร์มาร์เวล.
โล่ของกัปตันอเมริกาเป็นไอเท็มที่เกิดซ้ำตลอดทั้งแฟรนไชส์จักรวาลภาพยนตร์มาร์เวล เช่นเดียวกับในหนังสือการ์ตูน มันเป็นทรงกลม ค่อนข้างเบา และทำจากโลหะวากันดันที่แทบจะทำลายไม่ได้ ซึ่งก็คือไวเบรเนียม มันถูกสร้างโดย โฮเวิร์ด สตาร์ก และมอบให้กับ สตีฟ โรเจอร์ส ในช่วงสงครามโลกครั้งที่สอง ภายใน MCU โล่ถูกมองว่าเป็นสัญลักษณ์ของความแข็งแกร่งและมรดกของกัปตันอเมริกา
ประเทศแคนาดาในโอลิมปิกฤดูร้อน 2024

ประเทศแคนาดา มีกำหนดการเข้าร่วมการแข่งขันในโอลิมปิกฤดูร้อน 2024 ที่ปารีส, ประเทศฝรั่งเศส ตั้งแต่วันที่ 26 กรกฎาคม ถึง 11 สิงหาคม ค.ศ. 2024 นับตั้งแต่ประเทศแคนาดาเข้าร่วมการแข่งขันราายการนี้ครั้งแรกในโอลิมปิกฤดูร้อน 1900 โดยมีการส่งนักกีฬาแคนาดาเข้าร่วมการแแข่งขันกีฬาโอลิมปิกฤดูร้อนทุกครั้ง ยกเว้นเพียงการแข่งขันโอลิมปิกฤดูร้อน 1980 ที่กรุงมอสโก เนื่องจากประเทศแคนาดาสนับสนุนการคว่ำบาตรที่นำโดยสหรัฐ
ในเดือนพฤษภาคม ค.ศ. 2022 บรูนี ซูริน ผู้ชนะเลิศเหรียญทองในการแข่งขันที่แอตแลนตา 1996 ได้รับการเสนอชื่อให้เป็นหัวหน้าคณะนักกีฬาของประเทศแคนาดา ซูรินได้รับเลือกจากการที่่เขาเป็นผู้ประสบความสำเร็จด้านกีฬา ความใจบุญสุนทาน ทักษะการพูดเพื่อสร้างแรงบันดาลใจ และการเป็นแบบอย่างให้กับนักกีฬารุ่นเยาว์
นักกีฬา.
ต่อไปนี้คือรายชื่อจำนวนผู้เข้าแข่งขันที่จะแข่งขันในครั้งนี้
ยิมนาสติก.
สากล.
แคนาดาส่งทีมนักยิมนาสติกหญิง 5 คนไปแข่งขันที่ปารีสหลังจากทำคะแนนให้ทีมได้เหรียญทองแดงในทุกรอบในการแข่งขันชิงแชมป์โลก 2022 ที่เมืองลิเวอร์พูล บริเตนใหญ่
ประเทศคิวบาในโอลิมปิกฤดูร้อน 2024

ประเทศคิวบา มีกำหนดเข้าร่วมการแข่งขันโอลิมปิกฤดูร้อน 2024 ที่ปารีส ประเทศฝรั่งเศส ตั้งแต่วันที่ 26 กรกฎาคมถึง 11 สิงหาคม ค.ศ. 2024 จะเป็นการเข้าร่วมครั้งที่ 22 ของประเทศในโอลิมปิกฤดูร้อน
นักกีฬา.
ต่อไปนี้คือรายชื่อจำนวนผู้เข้าแข่งขันในครั้งนี้
อี มู-แซ็ง

ลี มูแซง (เกิด 10 พฤษภาคม พ.ศ. 2523) เป็นนักแสดงชาวเกาหลีใต้ เขามีชื่อเสียงจากบทบาทการแสดงในละครโทรทัศน์เรื่อง "หลังภาพแห่งความสุข" (2020), "เดอะไซเลนท์ซี" (2021), "เธอร์ตี้ไนน์" (2022) และ "คลีนนิ่งอัพ (2022)
อาชีพ.
ค.ศ. 2020–ปัจจุบัน: ได้รับความนิยมเพิ่มขึ้น.
ในปี ค.ศ. 2020 อีได้รับความนิยมจากการแสดงในซีรีส์รักประโลมโลกเรื่อง "หลังภาพแห่งความสุข" ในปีเดียวกัน เขาได้แสดงในซีรีส์ต้นฉบับของเน็ตฟลิกซ์เรื่อง "เดอะไซเลนท์ซี" ร่วมกับ แพ ดูนา และ กง ยู
ในปี ค.ศ. 2021 เขาได้แสดงในละครโรแมนติกเรื่อง "เธอร์ตี้ไนน์" ร่วมกับ ซน เย-จิน และ ช็อน มี-โด
พัก แฮ-จุน

พัก แฮ-จุน (ชื่อเกิด พัก ซัง-อู; เกิด 14 มิถุนายน พ.ศ. 2519) เป็นนักแสดงชาวเกาหลีใต้ พักได้รับความสนใจเป็นครั้งแรกในฐานะนักแสดงสมทบในซีรีส์โทรทัศน์เรื่อง "ดอกเตอร์สเตรนเจอร์" และ "" ทั้งคู่เปิดตัวในปี ค.ศ. 2014 ซึ่งทำให้เขาได้รับเลือกให้แสดงนำเป็นครั้งแรกในภาพยนตร์เรื่อง "โฟธเพลซ" ของ ช็อง จี-อู (2015) เขาได้รับการยอมรับอย่างกว้างขวางจากการแสดงละครเรื่อง "หลังภาพแห่งความสุข" (2020)
คิม ย็อง-มิน

คิม ย็อง-มิน  เป็นนักแสดงชาวเกาหลีใต้ เขามีชื่อเสียงจากบทบาทการแสดงในซีรีส์โทรทัศน์เรื่อง "มายซิสเตอร์" (2018), "ปักหมุดรักฉุกเฉิน" (2019), "หลังภาพแห่งความสุข" (พ.ศ. 2563) และ "อัยการทหารโดเบอร์แมน" (พ.ศ. 2565)
อี ฮัก-จู

อี ฮัก-จู (เกิด 9 มกราคม พ.ศ. 2532) เป็นนักแสดงชาวเกาหลีใต้ เขามีชื่อเสียงจากบทบาทการแสดงในซีรีส์โทรทัศน์เรือ่ง "หลังภาพแห่งความสุข" (2020) และ "มายเนม" (2021)
เมื่อคุณเกมเมอร์เผลอใจเป็นทาสแมว

เมื่อคุณเกมเมอร์เผลอใจเป็นทาสแมว (; โรมาจิ: "Nekogurashi no Gēmā-san") เป็นซีรีส์มังงะญี่ปุ่น เขียนเรื่องและวาดภาพโดยวาตารุ นาดาตานิ ตีพิมพ์ในนิตยสาร"โชเน็งซันเดย์เอส" นิตยสารมังงะแนว"โชเน็ง"ของสำนักพิพม์โชงากูกังตั้งแต่เดือนพฤศจิกายน พ.ศ. 2561 ถึงมกราคม พ.ศ. 2565 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
การตีพิมพ์.
"เมื่อคุณเกมเมอร์เผลอใจเป็นทาสแมว" เขียนเรื่องและวาดภาพโดยวาตารุ นาดาตานิ ตีพิมพ์ในนิตยสาร"โชเน็งซันเดย์เอส" นิตยสารมังงะแนว"โชเน็ง"ของสำนักพิพม์โชงากูกังตั้งแต่วันที่ 24 พฤศจิกายน พ.ศ. 2561 ถึงวันที่ 25 มกราคม พ.ศ. 2565 สำนักพิมพ์โชงากูกังรวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 8 เล่ม วางจำหน่ายตั้งแต่วันที่ 17 พฤษภาคม พ.ศ. 2562 ถึง 18 เมษายน พ.ศ. 2565
วันที่ 14 ตุลาคม พ.ศ. 2564 สำนักพิมพ์สยามอินเตอร์คอมิกส์ประกาศลิขสิทธิ์มังงะ"เมื่อคุณเกมเมอร์เผลอใจเป็นทาสแมว"ในประเทศไทย เริ่มวางจำหน่ายเมื่อวันที่ 1 พฤศจิกายน พ.ศ. 2564
หนังสือมังงะรวมเล่ม.
!width=4%|#
!width=24%|วันที่ออกจำหน่ายต้นฉบับ
!width=24%|ISBN ต้นฉบับ
!width=24%|วันที่ออกจำหน่ายภาษาอังกฤษ
!width=24%|ISBN ภาษาอังกฤษ
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 17 พฤษภาคม พ.ศ. 2562</td><td></td><td>1 พฤศจิกายน พ.ศ. 2564</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 16 สิงหาคม พ.ศ. 2562</td><td></td><td>1 เมษายน พ.ศ. 2565</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 18 มีนาคม พ.ศ. 2563</td><td></td><td>—</td><td>—</td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 17 กรกฎาคม พ.ศ. 2563</td><td></td><td>—</td><td>—</td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 18 ธันวาคม พ.ศ. 2563</td><td></td><td>—</td><td>—</td></tr>
<tr style="text-align: center;"><th scope="row" id="vol6" style="text-align: center; font-weight: normal; background-color: transparent;">6</th></td><td> 18 พฤษภาคม พ.ศ. 2564</td><td></td><td>—</td><td>—</td></tr>
<tr style="text-align: center;"><th scope="row" id="vol7" style="text-align: center; font-weight: normal; background-color: transparent;">7</th></td><td> 18 มกราคม พ.ศ. 2565</td><td></td><td>—</td><td>—</td></tr>
<tr style="text-align: center;"><th scope="row" id="vol8" style="text-align: center; font-weight: normal; background-color: transparent;">8</th></td><td> 18 เมษายน พ.ศ. 2565</td><td></td><td>—</td><td>—</td></tr>
</table>
การตอบรับ.
ในปี พ.ศ. 2565 ซีรีส์มังงะได้รับการเสนอชื่อในรางวัลฮาร์เวย์ในสาขามังงะยอดเยี่ยม
บรูซ แคมป์เบล

บรูซ ลอร์น แคมป์เบลล์ (เกิด 22 มิถุนายน พ.ศ. 2501) เป็นนักแสดงและผู้กำกับชาวอเมริกัน เขามีชื่อเสียงจากการแสดงเป็น แอช วิลเลียมส์ ในแฟรนไชส์ "อีวิลเดด" ของ แซม ไรมี โดยเริ่มจากภาพยนตร์สั้นปี ค.ศ. 1978 เรื่อง "วิธทินเดอะวูดส์" เขาได้แสดงในภาพยนตร์ลัทธิทุนต่ำหลายเรื่อง เช่น "ไครมืเวฟ" (1985), "มานิแอคคอป" (1988), "" (1989) และ "บับบา โฮ-เทป" (2002)
แคมป์เบลล์มีบทบาทนำทางโทรทัศน์ในเรื่อง "การผจญภัยของบริสโก เคาน์ตี้ จูเนียร์" (2536-2537) และ "แจ็กออฟออลเทรด" (2000) และบทบาทประจำเป็น ออโต้ไลคัส, คิงออฟธีฟ ในเรื่อง ' และ ' (1995–1999) เขาแสดงเป็น แซม แอ็กซ์ ในซีรีส์ของ ยูเอสเอเน็ตเวิร์กเรื่อง "เบิร์นโนทิซ" (2007–2013) และกลับมารับบทเป็น แอช วิลเลียมส์ ในซีรีส์ของสตาร์ซเรื่อง "แอชเวอร์ซํสอีวิลเดด" (2015–2018)
แคมป์เบลล์เริ่มต้นอาชีพผู้กำกับของเขาด้วยเรื่อง "ฟานาไลซิส" (2002) และ "เอคอมมิวนิตี้สปีคส์" (2004) จากนั้นมีผลงานภาพยนตร์ตลกสยองขวัญเรื่อง "แมนวิทเดอะสครีมมิงเบรน" (2005) และ "มายเนมอิสบรูซ" (2007) ซึ่งเรื่องหลังเป็นการสวมรอยเป็นอาชีพของเขา เขายังแสดงเป็นพ่อในเรื่อง "ดิเอสคอร์ท" (2015)